text:
नेपाल सरकार द्वारा स्थापना कएल गेल नेपाल विद्यापति पुरस्कार कोष एहि वर्षक लेल विभिन्न बिधाक मैथिली पुरस्कार पाँच गोटे साहित्यकार कें प्रदान करबाक घोषणा कएलक अछि.
नेपाली दू लाख रुपैया नगद राशि सहितक नेपाल विद्यापति मैथिली भाषा-साहित्य पुरस्कार धनुषा जिलाक रोशन जनकपुरी (अरविन्द कुमार लाल)कें प्रदान करबाक निर्णय कएल गेल अछि. एहिसँ पहिने नेपाल विद्यापति मैथिली भाषा-साहित्य पुरस्कार डा. राजेन्द्र विमल, रामभरोस कापडि भ्रमर, डा. रेवती रमण लाल, रामानन्द युवा क्लब, मिथिला नाट्यकला परिषद कें प्राप्त भेल अछि.
एहि तरहें नेरु 1 लाख राशिक एहि वर्षक नेपाल मैथिली अनुवाद पुरस्कार मैथिली साहित्य परिषद राजविराजक पूर्व अध्यक्ष रहि चुकल सप्तरी नेपालक साबिक बरही बिरपुर वार्ड नम्वर 6 (सम्प्रति छिन्नमस्ता गाउँपालिका 1) निवासी देवेन्द्र मिश्र कें प्रदान करबाक निर्णय कोष कएलक अछि.
संस्कृत भाषा मे लिखल श्रीमद्भगवद्गीताक मैथिली पद्यानुवादक लेल उक्त पुरस्कार हिनका प्रदान कएल जाएत. बगियाक गाछ नामक बाल कथा संग्रह, मैथिली सामान्य ज्ञान, मैथिली मनोहर पोथी, श्रीमद्भगवद्गीता मैथिली पद्यानुवाद आदि पुस्तक ओ लिखि चुकल छथि. एहि सँ पहिने ई पुरस्कार डा. रामदयाल राकेश, पं सूर्यकान्त झा, डा. गङ्गा प्रसाद अकेला, धीरेन्द्र प्रेमर्षि, मुरलीधर कें भेटल अछि.
नेरु 1 लाखक नेपाल विद्यापति मैथिली पाण्डुलिपि पुरस्कार सिरहा जिलाक हिमांशु चौधरी कें हुनक मैथिली कथा संग्रहक पाण्डुलिपि अनर्थक लेल देबाक घोषणा भेल अछि. एहि सँ पहिने ई पुरस्कार प्रा. परमेश्वर कापडि, रामनारायण सुधाकर, काशीनाथ झा, चन्द्रशेखर लाल शेखर, अवधेश पोखरेल आ हिमांशु चौधरी कें प्राप्त भेल अछि.
एक लाख राशिक नेपाल विद्यापति मैथिली अनुसन्धान पुरस्कार सर्लाही जिलाक ( काठमाडौँ निवासी) सहप्राध्यापक देवनारायण यादव कें देबाक निर्णय भेल अछि. एहि सँ पहिने ई पुरस्कार डा. रामावतार यादव, डा. योगेन्द्र प्रसाद यादव, डा. सुनिल कुमार झा, डा. बासुदेव लाल दास, डा. विरेन्द्र पाण्डे कें देल गेल छल.
तहिना नेपाल विद्यापति मैथिली कला संस्कृति पुरस्कार धनुषा जिलाक सहप्राध्यापक रामसागर पण्डित कें हुनक मूर्तिकलाक लेल देल गेल अछि. एहि सँ पहिने ई पुरस्कार रञ्जू झा, महेन्द्र मलङ्गिया, रामशोभित राय, चित्रकार श्यामसुन्दर यादव, नवीन कुमार मिश्र कें देल गेल छल. एहू पुरस्कारक राशि नेरु एक लाख अछि.
प्राध्यापक डाक्टर विजय दत्तक अध्यक्षता मे रहल सञ्चालक परिषद द्वारा गठित प्राध्यापक आशा सिन्हाक संयोजकत्व मे उप प्राध्यापक रूपेश कुमार सिंह आ श्यामा कुमारी महतो सम्मिलित चयन समिति द्वारा 1 नवम्बर 2017 कें ई निर्णय कएल गेल आ कोषक विधान अनुसार विद्यापति स्मृति पर्वक दिन 1 नवम्बरक दिन एकर घोषणा कएल गेल. 2011 ई. मे नेपाल सरकार द्वारा नेपाली रुपैया 1 करोड़क अक्षय कोष राखि ब्याज सँ प्रत्येक वर्ष एकटा दू लाख आ चारिटा एक-एक लाख राशिक पुरस्कार पाँच टा अलग-अलग विधा मे देल जाइत अछि.
ज्ञातब्य जे किछु अपरिहार्य कारण सँ 2015 ई. लेल ई पुरस्कार सभ किनको नहि देल गेल छल.
— देवेन्द्र मिश्र


c: text/html

text:
छठि
छठि पर्व नेपाल आ भारतक उत्तर क्षेत्रमे हिन्दूसभद्वारा मनाओल जाइवला एक महत्वपूर्ण पावनि छी। ई पर्वमे षष्ठी भगवती, भगवान सूर्य देव आ छठि मैयाँ (पौराणिक वेदक देवी; उषा - सूर्य देवक पत्नी)क पूजा अर्चना करि पुत्र, पति आ परिवारक कल्याणक कामना कएल जाइत अछि।[३][४] पृथ्वीमे पर्याप्त प्रकाश देला कारण आ कामना पूर्ण भेलापर सूर्यके धन्यवाद देब क लेल मुख्यत: ई पर्वक सुरुवात भेल मानल जाइत अछि।[५]नेपालक विशेष रुपसँ तराई (मधेश) क्षेत्रमे श्रद्धा एवं भक्तिपूर्वक ई पर्व मनाएल जाइत अछि। ई पर्वक अवसरमे पञ्चमीक दिनसँ व्रत बैसनिहार महिला तथा पुरुष निष्ठापूर्वक पवित्र जलाशयमे स्नान करि साँझमे दूध, चामल आ सख्खरक खीर पकाए प्रसादक रूपमे अपनो खाइत अछि आ व्रत नैबैसनिहार परिवारक सदस्यसभके सेहो खुवाबैक चलन अछि। परम्परानुसार छठिक दिन साँझ अस्ताबैत सूर्यके जलाशयमे ठार भऽ पूजासहित अर्घ दऽ देलाबाद रातभरि नदी तथा तलाउ किनारमे बसि भजनकीर्तन करैत काल्हि सप्तमीक दिन भोर उगैत सूर्यके पुनः अर्घ दऽ पूजा विसर्जन कएल जाइत अछि। ई पर्वमे मुस्लिम समुदायक लोकसभ सेहो सहभागी होइत अछि आ ई पर्व विधिवत्त रूपमे मनाबैत अछि । पवित्र मनसँ छठि पर्व मनेलासँ पारिवारिक कल्याण, सन्तानसुख तथा मनोकामना पूरा होमएक विश्वास कएल जाइत अछि।
विषय सूचीसभ
इतिहास
सृष्टिक सुरूवातसँ सूर्यक उपासना कएल आबैत देखल गेल अछि। अग्नि पुराणमे सेहो षष्ठी व्रतक प्रसँग उल्लेख अछि। चौदह वर्षक वनवास आ एक वर्षक अज्ञातवास बैसल समय कुन्ती, द्रौपदी सहित पाण्डवद्वारा ई व्रत कएल वर्णन महाभारतमे उल्लेख अछि । त्रेता युगमे राजा दशरथक रानी कौशल्या सेहो ई व्रत केनए छल, से बताओल गेल अछि। कातिक महिनामे मनाएल जाइवला छठिके पैग छठि कहल जाइत अछि। चैत महिनाक षष्ठी तिथिमे सेहो कतेक ठाममे ई पर्व मनाएल जाइत अछि।
विधि
सूर्य उपासनासँ सम्बन्धित छठि पर्व प्रत्येक वर्ष कात्तिकशुक्ल पञ्चमी आ षष्ठीक दिन मनाएल जाइत अछि। व्रत बैसनिहार स्नान करि उपवास बैस आत्मशुद्धि करैत अछि, जकरा खर्ना कहल जाइत अछि। षष्ठीक दिन नदी आ पोखरिक घाटमे व्रतालुसभ स्नान करि साँझक समयमे जलाशयमे ठार भऽ सूर्यके फलफूल, ठेकुवा आ कसार अर्घ दैत अछि। व्रतालु भक्तजनसभ राति प्राय नदी किनारमे बास बैसैत अछि तँ कोई कोई घर चलि जाइत अछि। मुदा शुद्धाशुद्धिक बहुतेक विचार पहुँचाबैक कारण कोनो चीज अशुद्ध नैहोए ताहिलेल सभ कियो सजग रहैत अछि। शुद्ध भावनासँ ई व्रत करलासँ तुरुन्त फल सेहो मिलैत अछि से धर्मावलम्बीसभक विश्वास अछि। ताहिकारण मनसँ मात्र शुद्ध नै भऽ सबचीज साफसुथरा होवाक कारण व्रतालुसभ मात्र नै बल्कि सम्पूर्ण परिवारक सदस्यसभ एकरा कडाइक साथ पालना करैत अछि।
विसर्जन
षष्ठीक भोर ब्रहृममुहूर्तमे लोकसभ पूजासामग्री लऽ नदी किनारमे जा स्नान करि उगैत सूर्यके पुन: अर्ध्य देलाकबाद छठि पर्व समाप्त होइत अछि आ प्रसाद बाँटल जाइत अछि।
अनुष्ठान
नहाए खाए
छठिक पहिल दिन-कार्तिक शुक्ल चतुदर्शी
कार्तिक शुक्ल चर्तुदशीक दिन सँ छठि आरम्भ होइत अछि। विजयादशमी आ दीपावली बाद छठि नितान्त सूर्यक उपासना करि मनाएल जाइत अछि। छठिक शुरुवात मानल जाइवला ई दिनके व्रतालुसाभ नहाए खाए (नहाए खाए) कहैत अछि। भोर सबेरमे उठि हात टाङ्गक नह काटि आ पवित्र पानिसँ नुहाए-धुवाए करि सफा कपडा लगाए पूजा करि शुद्ध भोजन करैत अछि। कहल जाइत अछि ई दिनमे व्रतालुसभ ई प्रण करैत अछि की आब सँ हम कोनो गलत काम नै करि भगवानक राहमे चलब।
छठि पुजाक चित्रदीर्घा
काठमाडौंक रानी पोखरीमे छठि पूजा होइत
जनकपुरक छठि
सन्दर्भ सामग्रीसभ
- ↑ "Chhath Pooja", Varanasi.org, अभिगमन तिथि नवम्बर १६, २०१५।
- ↑ http://arunachalipr.gov.in/GH_Restricted.htm
- ↑ Subhamoy Das, "Chhath Puja", About Religion, अभिगमन तिथि नवम्बर १६, २०१५।
- ↑ Festivals of India And Nepal - CHHATH FESTIVAL
- ↑ "Destinations :: Patna"।

robotstxt: allowed

filter: keep


text:
किसलय कृष्ण
नई दिल्ली | ओना त’ विश्वक आन भाषाक फिल्म उद्योग आ संगीत उद्योग सेहो पायरेसी सँ प्रभावित भेल अछि मुदा आन देशक कानून एहि मामला में बेसी प्रभावी अछि , जकर फलस्वरूप ओई देश सभ में पायरेसीक कम-सँ-कम संभावना रहैत अछि | भारतक स्थिति एहि मामला मे हास्यास्पद अछि | कतेक बेर देखबा मे अबैत अछि जे फिल्म रिलीज होइते ओकर अनाधिकृत सीडी बाज़ार मे बिकाय लागैत अछि | पुनः मेमोरी कार्ड , पेन ड्राइव आदि पर अनधिकृत रूप सँ डाउनलाउड कयल जैत अछि ,जाहि सँ उद्योगक स्थिति दिनानुदिन ख़राब भेल जैत अछि |
एहि सन्दर्भ मे मैथिलीक स्थिति बहुत बेसी चिंता जनक अछि | एक त’ मैथिली मे बड्ड परेशानी सँ केओ मैथिली फिल्म निर्माणक जोगार करैत अछि , छोट बाज़ार रहबाक कारणे बजट वापसीक लेल बड्ड मेहनति लागैत अछि एहि भाषाई क्षेत्र मे | ताहि पर पायरेसी घातक सिद्ध भ’ रहल अछि मैथिली फिल्म आ संगीत उद्योग लेल जकर कारण कैकटा महत्वपूर्ण कंपनी सभ मैथिलीक रेकोर्डिंग बंद क’ देने अछि | एहि सन्दर्भ मे फिल्म निर्देशक मुरलीधर सेहो मैथिल बन्धु सँ पायरेसी त्यागबाक आग्रह केलनि अछि | मैथिली फिल्म निर्माण सँ जुडल अमित अविचल आश्चर्य व्यक्त करैत छथि जे नेटवर्किंग साईट सभ पर जे मैथिल बुद्धिजीवी सभ छथि , जे मिथिला विकास लेल आफन तोरैत छैथ सेहो सभ बड्ड निर्दयतापूर्वक यु ट्यूब आ ब्लॉग सभ पर मैथिली गीत आ फिल्म सभकें डाउन लाउड क’ रहल छथि जे ठाढ़ हेबाक प्रयास मे लागल मैथिली मनोरंजन उद्योग कें विकलांगता धरि पहुंचा रहल अछि | टॉप म्यूजिक कं. ‘क मालिक रणधीर मिश्र कहैत छथि जे जखन पढ़ल-लिखल लोक सभ ऐना क’ रहल छथि , त’ अनपढ़ लोक सभ जे मोबाईल आ मेमोरी मे गीतक पायरेसी क’ रहल छथि ,त’ कोण आश्चर्यक गप्प | एहि सन्दर्भ मे भारत सरकारक गृह आ सुचना जनसंपर्क मंत्रालय कें पत्र लिखी हस्तक्षेपक मांग कयल गेल अछि |
निश्चिते समस्त मिथिलावासीक कर्तव्य बनैत अछि जे ओ पायरेसी आ अनाधिकृत डाऊनलोड सँ अपन भाषाक एहि महत्वपूर्ण पक्ष कें बचाबी, अन्यथा ई उद्योग दिनानुदिन निचा मुहें ससरल जायत |
पायरेसी सँ त्रस्त मैथिली फिल्म आ संगीत उद्योग
किसलय कृष्ण


text:
पटना। 15म विधानसभा मे मैथिली मे शपथ लेनिहार विधायकक संख्या बढल, मुदा कईटा मैथिल इलाकाक प्रतिनिधि हिंदी मे शपथ लेलथि। दोसर दिस उदय नारायण चौधरी कए भोजपुरी भाषा मे शपथ लेबा स रोकि देल गेल, जे समस्त बिहार क लेल दुखद रहल। ज्ञात हुए जे मैथिली कए आठम अनुसूची मे दर्जा नहि भेटलाक बावजूद सांसद भोगेंद्र झा भारतीय संसद मे मैथिली मे शपथ लेने छलाह। मैथिली समाज हरदम एहि मुद्दा पर भोजपुरीक संग रहल अछि। मुदा इतिहास गवाह अछि जे बिहार कए हिंदी प्रदेश बनेबा लेल राजनीतिक स्तर पर एहि दूनू मजबूत भाषाक बीच मतभेद पैदा करबाक प्रयास होइत रहल अछि। श्रीबाबूक राज मे एहि दूनू भाषा कए कमजोर करबा लेल राजभाषा परिषद कए बेजाप्ता दू लाख टकाक अनुदान सेहो देल गेल छल। आइ लाख जतनक बावजूद बिहारक इ दूनू आवाज बुलंद भ चुकल अछि। मैथिली संविधान मे अपन जगह बना चुकल अछि। भोजपुरी ओतबे हक रखैत अछि जेतबा एहि मे शामिल अन्य भाषा। आशा करैत छी अगिला विधानसभा मे बिहारक दूनू भाषा समान श्प स गुंजत। ओना एहि बेर विधानसभा मे खजौली विधानसभा क्षेत्र क विधायक अरुण शंकर प्रसाद, मधुबनी क विधायक रामदेव महतो, बेनीपट्टी क विधायक विनोद नारायण झा, झंझारपुर क विधायक नीतीश मिश्र सहित कई गोटे बिहारक भाषा मैथिली मे शपथ ल माइक कर्ज चुकेबाक काज केलथि। अंतरराष्टीय मैथिली परिषद दिस स डॉ धनाकर ठाकुर एहि लेल विधायक सब कए धन्यवाद देलथि अछि आ आशा केलथि अछि जे आगू एहि प्रकारक विधायक क संख्या आओर बढत।
मुख्य पृष्ठ समाचार मैथिली मे शपथ लेनिहारक संख्या बढल, मुदा भोजपुरी क आवाज दबेला पर...


text:
कलकत्ता. मिथिला सांस्कृतिक परिषद् कोलकाता द्वारा कातिक इजोरिया त्रयोदशी पर आयोजित विद्यापति स्मृति संध्या मे वक्ता लोकनि मैथिली प्रचार-प्रसार आ वर्त्तमान समस्या पर इजोत देलनि. सोमदिन 26 नवम्बर 2012 कें स्थानीय विद्यापति विद्यामंदिर मे विद्यापति प्रतिमाक समक्ष मैथिल बुद्धिजीवी लोकनि तापस कवि कें श्रद्धांजलि देलनि. गोष्ठीक अध्यक्षता सुप्रसिद्ध मैथिल चिन्तक आ मैथिलीसेवी नवीन चौधरी कयलनि. डॉ जयशंकर मिश्र अपन वक्तव्य मे मिथिलाक कला कें अनुपम बतबैत एकर व्यापकता पर जोर देलनि. विद्यापति विद्यामंदिर केर प्रभारी प्रधानाध्यापक आशुतोष पांडे विद्यापति कें श्रद्धांजलि देइत भारतीय भाषा साहित्य मे विद्यापतिक महत्व बतओलनि.
अशोक चौधरी मैथिली कें प्राथमिक शिक्षा मे स्थान भेटबाक आन्दोलनक बात कहलनि. हुनक कहब छल जे जा हम सभ एहि बात पर सरकार कें घेरब नहि ता बिहार सरकार मैथिली पर धियान नहि देत. मैथिलीक विरुद्ध खडयन्त्र भ' रहल अछि आ एहि मे मैथिलक उदासीनता चिंताक विषय. एकर संगहि प्रमोद ठाकुर एक जुझारू नेताक खगता बतओलनि. मिथिला सांस्कृतिक परिषद् केर अध्यक्ष सुरेन्द्र नारायण झा अपन वक्तव्य मे विद्यापतिक भाखा मैथिलीक प्रसार पर इजोत देलनि. एकर अतिरिक्त एहि अवसर पर कामेश्वर झा 'कमल', अजय कुमार झा 'तिरहुतिया', देवीशंकर मिश्र, रोहित कुमार मिश्र, अनमोल झा, रूपेश त्योंथ व अन्यान्य लोकनि श्रद्धा अर्पित करैत अपन बात रखलनि. कार्यक्रमक सञ्चालन मिथिलेश कुमार झा कयलनि.


text:
मनुक्ख अपन गलती कियैक नहिं मानैत अछि?
अखने किछु देर पहिले हमर एक टा आदरणीय एवं पूज्यनीय के फ़ोन आयल छल. दुःख अछि आ हमर दुर्भाग्य जे हम अहि आदरणीय व्यक्ति सभ सं संपर्क नहिं राख छाहैत छी.
किछु बात भेल – कहली जे पुरना बात सभ भूलि जाऊ, गलती सभ इंसान सा होइत छैक. हमरा भेल जे साइत अपन गलतिक अहसास भ गेलन्हि.
आ लैह ई की? तुरत्ते फेर वैह राग.. गलती त हिनकर छलन्हि.. हम सभ त ई .. हम सभ त वो.. बहन्नो सभ तेहन सरल – सरल जे किछु कहि नहिं..
कान नहिं सहन क सकल.. लेकिन करू की? छथि त पूज्यनीय..आदरणीय ..
कोनो आर बात शुरू केलहुं… फ़ोन किनको पकरा देलियन्ही..
आ… हम सोचबा लेल विवश भ गेलहुं.. मनुक्ख अपन गलती कियैक नहिं मानैत अछि? क्षमा त मांगि लैत अछि लेकिन गलती कियैक नहिं मानैत अछि?
जं कोनो गलतिये नहिं कैल त क्षमाप्रार्थी कथी के लेल?
हम त मनुक्ख सं सांप बनि गेल छी.. एक टा एहन सम्बन्ध .. ने हम तोरि सकैत छी.. ने जोरि क अपन स्वाभिमान आ अस्तित्व के मिटा सकैत छी..
ने घोंटिते बनैत अछि ने उगलिते … करू की?


text:
गोनू बाबू सेहो मिथिलाक विभूति छथि । हिनक एक सँ एक किस्सा धिया-पुता मे सुनबाक सौभाग्य प्रायः सभ गोटे कें प्राप्त भेल होयत । प्रस्तुत अछि गोनू बाबू सँ जुड़ल एक किस्सा, जाहि मे गोनू बाबूक विलक्षण बुद्धिक प्रखरता लक्षित होइत अछि ।
माघ मासक अन्हरिया राति । संगहि बदरी-बेकालक समय सेहो । बरखा रूकबाक नाम नहि लैत छल । सन-सन बहैत सर्द हवा । सर्दक प्रकोप सँ शरीरक हड्डी सातो स्वर मे अपन वेदना व्यक्त करबाक लेल विवश छल । एहेन प्रलयकारी अन्हरिया रातिक समय चारिटा जुआयल चोर गोनू बाबूक घर मे चोरी करबाक निमित्त सुतयवला घर मे प्रवेश कयलक । आ जाहि चौकी पर गोनू बाबू रात्रि विश्राम करैत छलाह ताहि चौकीक नीचां चारू चोर व्यग्रता सँ प्रतीक्षा क’ रहल छल जे गोनू बाबू दुनू पराणी शीध्र निंद्रा देवीक आगोश मे नींद परैथ । नीचां चोर लोकनि एहि प्रकारक सोच मे व्यग्र छलाह एम्हर चौकी पर बैसल गोनू बाबू कें भांज लागि गेलैन्ह जे किछु अज्ञात आगन्तुक, घर के सुड्डाह करबाक उद्वेश्य सँ चौकीक नीचां हमरा लोकनि कें आराम करबाक प्रतीक्षा क’ रहल अछि ।
गोनू बाबूक तीक्ष्ण बुद्धि एहि चोर कें पकड़बाक योजना तैयार करय लागल । अपन धर्मपत्नी कें सस्नेह पूछैत गोनू बाबू बजला – ‘यै, कतेक दिनसँ हमर मोन अहाँ सँ किछु प्रश्न पुछबाक हेतु आतुर अछि ।’ आई जे किछु पुछब तकर जबाव देमय पड़त । पत्नी कहलथिन – पुछू ने, की पूछबाक अछि ? गोनू बाबू बजला – संतान नहि भेल अछि । जँ भोलाबाबाक कृपा सँ संतान रत्न केर प्राप्ति हयत तखन बच्चा सभहक नाम की रखबैक ? पत्नी बजली – धुर जाऊ ! संतान भेबे नहि कयल आ नाम की रखबै तकर चिंता करैत छी ? परन्तु गोनू बाबू बेर-बेर आग्रहपूर्वक जबाव देबाक हठ करय लगलाह । अन्ततः पत्नी कहलथिन – अहीं नाम राखि दियौ ने !
गोनू बाबू बजलाह – भेल ने ! हमहीं नाम राखि दैत छियैक । नामकरण संस्कार प्रारम्भ भेल । पहिल बच्चाक नाम रविकांत, दोसर बच्चाक नाम घोघर तेसर बच्चाक नाम धोधर आ चारिम बच्चाक नाम चोर रखलनि । पत्नी सँ गोनू झा कहलनि – नाम पसिन अछि ने ? राति बेशी भ’ रहल छलैक । गोनू बाबूक धर्मपत्नी कें औंघही लागि गेल छलन्हि । बजली – ठीक छै नाम राखि देलियै ने, आब आराम करू । राति बेशी भ’ गेल अछि ।
गोनू बाबू पुनः बजला – हे यै ! जँ बच्चा सभ बाहर खेलेबाक लेल गेल हो तखन कोना गर्द कयके बजायब बच्चा सभके ? धर्मपत्नी कहलथिन – अहाँके जे मन फुड़ैये से करू । हमरा नींद सँ आँखि नहि खुलि रहल अछि । एम्हर चौकीक नीचां चोर सभ दुनू दम्पतिक वार्त्तालाप सुनि रहल अछि सकदम्ब भ’ के । गोनू बाबू द्वारा जे नामकरण कयल गेल छल ओहि नामक व्यक्ति हुनक पड़ोस आ अगल-बगल मे रहअवला व्यक्तियेक नाम छलन्हि । गोनू बाबू घर सँ निकलि आँगन एलथि । आ जोर सँ गर्द करअ लगलाह – रविकांत, घोघर, धोधर – चोर हौ….ऊ । दू-तीन बेर जोर-जोर सँ गर्द करितहिं अगल- बगल सँ आबाज आबय लागल – कक्का ! कक्का, कतअ चोर अछि यौ । बाजू- बाजू कतअ चोर अछि । एवम् प्रकारेण आस पड़ोसक लोक सभगोटे आँगन मे जमा भ’ गेलाह । गोनू बाबू किछु व्यक्तिक संग घरक भीतर एला आ संकेत सँ चौकीक नीचां बैसल चारू चोर दिश इशारा करैत बजला – यौ सरकार, अपने लोकनि चारि घंटा सँ बड्ड बेशी कष्ट आ शिकस्त जगह मे बैसल छी । पीठ सेहो दर्द करैत हयत । निहुड़ी के चोर के सम्बोधित करैत गोनू बाबू चोर सँ कहैत छथि – औजी समांग ! अहाँ सभ क्यो बाहर निकलू ने । चुक्की माली बैसल-बैसल पीठ अकड़ि गेल हयत ।
एहि प्रकारें गोनू बाबू अपन विलक्षण आ तीक्ष्ण बुद्धिक बलें चोर कें पकड़बेलथि । गोनू झा सँ संबंधित अनेकों किस्सा-पिहानी मिथिला मे चर्चित अछि । वर्त्तमान समय मे हमरालोकनिक दुर्भाग्य जे पुरातन चिंतनक सुखद क्षण क्रमशः विलीन भ’ रहल अछि आ सभ किछु नेपथ्य मे समाहित भ’ चुकल अछि । कथा, किस्सा, पिहानी के मोन पाड़ैत हमरालोकनि किछु समय धरि अतीतक सुखद आनंद लेबाक प्रयास करैत छी आ कल्पना लोक मे विचरण करबाक प्रयास करैत छी


text:
जोर्डन
जोर्डन, आधिकारिक रूपसे हेशमाइट किन्गडम अफ जोर्डन, दक्षिण पश्चिम एशिया में अकाबा खाड़ी के दक्षिण में, सीरियाई मरुस्थल के दक्षिणी भाग में अवस्थित एकटा अरब देश छी। देश के उत्तर में सीरिया, उत्तर-पूर्व में इराक, पश्चिम में पश्चिमी तट आर इजरायल आर पूर्व आर दक्षिण में सउदी अरब स्थित अछि। जोर्डन, इजरायल के साथ मृत सागर आर अकाबा खाड़ी के तट रेखा इजरायल, सउदी अरब आर मिस्र के साथ नियंत्रण करता अछि। जोर्डन के बहुतरासके भाग रेगिस्तान से घेरल गेल अछि, विशेष रूप से अरब मरुस्थल; तबो, उत्तर पश्चिमी क्षेत्र, जोर्डन नदी के साथ, उपजाऊ चापाकार के भाग मानल जाएत अछि। देश के राजधानी अम्मान उत्तर पश्चिम में स्थित अछि।


text:
पटना । एकटा पुरान चीनी फकरा अछि-अगर देश कए अमीर बनेबाक अछि,त सबस पहिने पुल बनाउ। बिहार मे गंगा, सोन आ कोसी पर चारिटा महासेतु बनि रहल अछि। रेल चक्का कारखाना आ एम्स निर्माण प्रगति पर अछि। एकर अलावा कईआ एहन प्रोजेक्ट अछि जे आब धीरे-धीरे पूरा भ रहल अछि आ अगिला एक-दू साल मे पूर्ण ीा जाएत। इ तय अछि जे एकर पूर्ण भेला स राज्य मे युगांतकारी बदलाव देखबा लेल भेटत। आधारभूत निर्माण कए आर्थिक विकास स सीधा संबंध अछि। सडक आ पैघ संख्या मे छोट-छोट पुल-पुलिया अपना असर न सिर्फ चुनाव मे देखेलक, बल्कि ओहि स कही बेसी इ लोकक जीवन मे बदलाव कए सेहो दिखा रहल अछि। आब निर्माण क इ महाप्रयास बिहार कए विकसित राज्य बनेबाक वाहक बनबा लेल तैयार अछि
सबस पहिने गप करि जहानाबाद क माओ स मैकाले तक क सफर तय करबा लेल इ शहर पता नहि केतबा लाश कए देखलक। आब अरवल – सहार क बीच पुल बनैत देरी मगध क अरवल, जहानाबाद, नालंदा आ पटना जिला क एकटा हिस्सा, भोजपुर, रोहतास आ बक्सर जिला स सीधे जुडि जाएत। अगर भोजपुर-रोहतास कए धान क कटोरा कहल जाइत अछि त नालंदा कए अहां आलू क कटोरा कहि सकैत छी। पुल दूनू क्षेत्र कए जोडत, जाहि स एहि ठामक अर्थव्यवस्था कए आओर मजबूती भेटत। जिनका बिहार क नदीक जानकारी अछि, ओ जानैत छथि जे सोन नद (सोन पुलिंग अछि) क पाट बहुत चौडा अछि। नाव स नद कए पार करलाक बाद सेहो दूनू दिस काफी दूर तक पैदल चलए पडैत अछि। मुदा आब इ कष्ट खत्म भ जाएत। फरवरी, 2011 तक एकर निर्माण भ जाएत। तखन जहानाबाद -आरा क दूरी महज 50 किलोमीटर रहि जाएत। फिलहाल इ दूरी लगभग 120 किलोमीटर अछि।
97.42 करोड क लागत स बनिरहल इ पुल 1980 मीटर लंबा आ 12 मीटर चौडा अछि। नद क दूनू हिस्स क जुडला स व्यापार मे त वृद्धि हेबे करत संग-संग सामाजिक आ सांस्कृतिक संबंध सेहो मजबूत होएत
एहिना सोनपुर -दीघा रेल पुल सह सडक बनलाक बाद राजधानी पटना स एक दसि छपरा होइत उत्तरप्रदेश क गोरखपुर-बलिया, त दोसर दिस प्रदेश क मुजफ्फरपुर आ अन्य जिला सीधा जुडि जाएत। पुल क सुपर स्टक्चर क काज शुरू भ गेल अछि। 2013 स एहि पुल पर रेल आ बस सरपट दौडत। देश मे बनल एखन धरिक पुलक तुलना मे एहि मे सबस बेसी स्टील क उपयोग भ रहल अछि।
बिहार मे बनि रहल एकटा पुल दूटा भाग कए जोडत जेकरा कवि आ साहित्यकार कहियो अलग नहि करि सकल। आरा आ छपरा क मिलान एकटा सपना सन छल। दूनू कए गंगा मइया बांट रखने छलीह। आब पुल बनेलाक बाद इ दूरी सदा क लेल खत्म भ जाएत। गंगा नदी पर आरा-छपरा कए जोडबा लेल बहु प्रतीक्षित गंगा पुल क कार्य युद्ध स्तर शुरू भ गेल अछि। अधिकारी, इंजीनियर आ मजदूर क अवाजाही देख लोक गदगद अछि। पुल क चर्चा स अंगनाक माहौल खुशनुमा भ जाइत अछि। नहियर जेबा लेल आब लंबा इंतजार या नावक सहारा स मुक्ति भेट जाएत। पुल बबुरा आ डोरीगंज तिवारी घाट कए जोडत। पुल बनला स उपेक्षित दियारा क्षेत्र क विकास त हेबे करत संग-संग शाहाबाद आ सारण क संग नेपाल आ उत्तर प्रदेश क संस्कृति कए जोडबा क काज सेहो करत।
एहिना अगर अहां छपरा जेबाक मौका पाबि त ओहि ठाम जा चौंकब नहि! पहिल नजरि मे ओ नोएडा लागि सकेत अछि मुदा ओ सारण जिला क बेला गांव अछि। जगमग करैत रोशनी। ऊंच-ऊंच चिमनि आ सरपट दौडैत लॉरी क दरम्यान यूनिफॉर्म, हेइमेट आ सेफ्टी बेल्ट पहिरने काज करैत देश भरिक मजदूर। इ सब एहि पूरा इइाका क लेल बिल्कुल नव अछि। फैक्टरी क काज लगभग संपन्न अछि आ एहि सालक अंत तक उत्पादन सेहो शुरू भ जाएत।
बिहारक बदलैत चेहरा – पूरा भ रहल अछि पैघ परियोजना
पटना । एकटा पुरान चीनी फकरा अछि-अगर देश कए अमीर बनेबाक अछि,त सबस पहिने पुल बनाउ। बिहार मे गंगा, सोन आ कोसी पर चारिटा महासेतु बनि रहल अछि। रेल चक्का कारखाना आ एम्स निर्माण प्रगति पर अछि। एकर अलावा कईआ एहन प्रोजेक्ट अछि जे आब धीरे-धीरे पूरा भ रहल अछि आ अगिला एक-दू साल मे पूर्ण ीा जाएत। इ तय अछि जे एकर पूर्ण भेला स राज्य मे युगांतकारी बदलाव देखबा लेल भेटत। आधारभूत निर्माण कए आर्थिक विकास स सीधा संबंध अछि। सडक आ पैघ संख्या मे छोट-छोट पुल-पुलिया अपना असर न सिर्फ चुनाव मे देखेलक, बल्कि ओहि स कही बेसी इ लोकक जीवन मे बदलाव कए सेहो दिखा रहल अछि। आब निर्माण क इ महाप्रयास बिहार कए विकसित राज्य बनेबाक वाहक बनबा लेल तैयार अछि


text:
विकिपिडिया:मैथिलीमे कोना टाइप करी
विकिपिडियामे देवनागरी टाइप करैक लेल बहुतेक तरिका अछि । अहाँ कोनो भी तरिकाके प्रयोग क सकएत छी वा विकिपिडियाममे भएल अन्तर्निर्मित टाइप तरिकाके प्रयोग क सकैत छी । ओ किबोर्ड म्याप देखैक लेल विकिपिडिया इनपुट प्रणाली पढी । मैथिली टाइपक अन्य प्रणालीसभक लेल अन्य प्रणालीसभ देखी ।
विकिपिडिया इनपुट प्रणाली[सम्पादन करी]
मैथिली विकिपिडियामे सम्पादनक लेल अन्तर्निर्मित सम्पादक उपलब्ध अछि । ई ध्वन्यात्मक लिप्यन्तरणमे आधारित अछि जेकर अर्थ छी देवनागरीमे 'क' लिखैक लेल 'ka' दाबै पडत । ई तालिकाक सहायतासँ देवनागरी लिखैक लेल निम्नलिखित 'म्यापिङ' प्रयुक्त होएत -
q : ॑ (udaatta) qq : ॒ (anudaatta) Q : ॓ (grave) QQ : ॔ (accute) J : ़ (nukta) H:ः H: Freezes a letter in its half form, eg-(य्र्ल्व्)
ॐ : AUm श्री : shrI, shree
अऽ : ~ (avagraha) ॰ : C (abreviation) । : Z (ardhacharana,khada danda) ॥ : ZZ (poornacharan)
१२३४५६७८९० 1234567890
अन्य प्रणालीसभ[सम्पादन करी]
फोनेटिक[सम्पादन करी]
फोनेटिक मैथिली टाइपिङक लेल दू प्रमुख अफलाइन आओजार बरह आइएमई तथा गुगल इन्डिक ट्रान्सलिट्रेसन अछि । एकरा कम्प्युटरमे इन्स्टल करलाबाद विकिपिडियामे सोझे मैथिली टाइप क सकैत छी ।


text:
गुलाब
गुलाब एक बहुवर्षीय, झाड़ीदार, कांटेदार, पुष्पीय पौधा छी जाहिमे बहुत सुन्दर सुगन्धित फूल फुलैत अछि । एकर १०० सँ अधिक जातिसभ अछि । एकर अधिकांश फूलक प्रजाति एसियाली मूलक अछि । जबकि किछ जातिसभकें मूल प्रदेश युरोप, उत्तर अमेरिका तथा उत्तरी पश्चिमी अफ्रिका सेहो अछि । भारत सरकार १२ फरबरीकें 'गुलाब-दिवस' घोषित केनए अछि । गुलाबक फूल कोमलता आ सुन्दरताक लेल प्रसिद्ध अछि ।
खेती[सम्पादन करी]
ग्रामीण किसान गुलाबक खेती करि अपन आर्थिक व्यवस्थाकें सुदृढ़ करैत अछि ।[१]
चित्र दीर्घा[सम्पादन करी]
सन्दर्भ सामग्रीसभ[सम्पादन करी]
- ↑ Khan, Shabnam (२०१७-०७-२६), "Rose beauty benefits", India.com (अङ्ग्रेजीमे), अभिगमन तिथि २०१८-०९-११।
बाह्य जडीसभ[सम्पादन करी]
- गुलाबक खेती (एग्रोपेडिया)
- खेती-किसानी: गुलाबक खेती


text:
जीवन कें सत्य
अइ आलेख मे जीवन कें तथ्यक कें विषय मे विस्तार सं जान्देल गेल छै.
- जन्म कें समय निर्धारण
- अइ आलेख मे जन्म कें समय निर्धारण कें विषय मे विस्तार सं जानकारी देल गेल छै.
- सुरक्षित मातृत्व
- अइ भाग मे सुरिक्षत मातृत्व कें विषय मे विस्तार सं जानकारी देल गेल छै.
- बाल विकास और शुरुआती सीख
- इ आलेख मे बाल विकास आ शुरु आती सीख मे विस्तार सें जानकारी देल गेल छै.
- स्तनपान
- अइ आलेख मे स्तनपान कें सूचना प्रसारित करनाय आ ओय पर कार्रवाई करनाय महत्वपूर्ण क्या छै? कें विषय मे विस्तार सं जानकारी देल गेल छै.
- टीकाकरण
- अइ आलेख मे टीकाकरण कें सूचना कें बांटनाइ आ ओय पर कार्रवाई क्याक छै महत्वपूर्ण क्याक छै कें विषय मे विस्तार सं जानकारी देल गेल छै.
- हैजा
- अइ भाग मे हैजा सं संबंधित जानकारी देल गेल छै.
- खांसी, जुकाम आ बेसि गंभीर बीमारिक
- अइ आलेख मे खाँसी, जुकाम आ बेसि गंभीर बीमारियक कें विषय मे विस्तार सं जानकारी देल गेल छै.
- स्वच्छता
- अइ आलेख मे स्वच्छता कें विषय मे विस्तार सं जानकारी देल गेल छै।
- एचआईवी/एडस्
- अइ आलेख मे एचआईवी/एड्स कें विषय मे विस्तार सं जानकारी देल गेल छै।
- चोट सं बचाव
- अइ आलेख मे चोट स बचाव कें विषय मे विस्तार सं जान्देल गेल छै।


text:
मकालु हिमालय
मकालु हिमालय संसारक पाचम उंच आ नेपालक चारिम सर्वोच्च हिमालय छी । एकर उचाई ८,४८१ मिटर अछि । ई सर्वोच्च शिखर सगरमाथासँ मात्र १९ किलोमिटर दक्षिण-पूर्व मे अवस्थित अछि । ई नेपालमे अवस्थित अछि मुदा ई हिमालयसँ चीनक सिमाना बहुतेक नजदिक अछि । ई एक अलग-थलग शिखर छी जे एक चारि मुखी पिरामिडक समान अछि । ई हिमालयक पहिल आरोहणक आरम्भ सन् १९५४ मे अमेरिकी दल केनए छल जकर नेतृत्व अनुभवी पर्वातारोही विलियम सिरी केनए छल ।
ई हिमालयके सफल आरोहण सन् १९५५ मे फ्रेन्च आरोही दल केनए छल ।
विषय सूचीसभ
चित्रदीर्घा[सम्पादन करी]
सन्दर्भ सामग्रीसभ[सम्पादन करी]
- ↑ The height is often given as 8,481 m or 8,485 m.
बाह्य जडीसभ[सम्पादन करी]


text:
मोडल (लोग)
मोडल (फ्रेञ्चमें मोडेले),[१] एक व्यक्तिविशेष छी जें बजार प्रचार, प्रसार देखाबएके लेल बहुतेक व्यावसायिक विज्ञापनमें देखल जाएत अछि ।
मोडलिङ ("मोडलिङ"क अर्थ अमेरिकी अङ्ग्रेजीमें कोनो जनसमुहमें केल जाए वाला प्रदर्शन छी ।)
फ्यासन, ग्ल्यामर, विकिनी, शारीरिक कलासभ मोडलिङमें होएत अछि । मोडलसभ भिन्न भिन्न मिडियासभमें चित्रित होएत अछि जे किताब, पत्रिका, चलचित्र, समाचारपत्र, आर टेलिभिजन छी । फ्यासन मोडलसभ कहियोकाल चलचित्रसभमें प्रदर्शित होएत अछि । हस्तीसभ, जेना अभिनेता, गायक, खेल हस्तीसभ आर प्रस्तोतासभ, सेहो अपन वास्तविक कार्यसंगे मोडलिङ अनुबन्ध करैत अछि ।


text:
सप्तरी जिल्लाक एक साधारण परिवारमे जन्मल गजलकार कून्दन कुमार कर्ण कम समयमे बेसी चर्चित भेनिहार युवा गजलकार छी । कनिये टासँ मैथिली साहित्यमे कमल चला रहल कुन्दन अत्यन्त प्रतिभाशाली व्यक्ति छथि । श्री जनता माध्यमिक विद्यालय, खुरहुरीयासँ विद्यालय शिक्षा आर्जन कऽ श्री महेन्दविन्देश्वरी बहुमुखी क्याम्पस, राजविराजसँ ब्यवस्थापनमे स्नातक केनिहार ई नेपाल सरकारक निजामती सेवामे सेहो कार्यरत छथि ।
विद्यालय जीवन कालसँ गजल रचना सुरु कऽ एखन धरि दर्जनौ गजल रचना कऽ चूकल अछि । हुनकर गजल आ शाइरीसँ मिथिलाक हजारौ युवा प्रभावित छथि । पछिला किछु बरिससँ सामाजिक सञ्जालमे बेसी सकृयताक संग अपन रचना सभ सार्वजनिक करैत आबि रहल हुनकर नेपाल आ भारत दुन्नू देशेमे प्रशंसक सभ छथि । मुदा हनुका एतऽ धरि आबैमे की ? केहन ? कतेक ? संघर्ष करऽ पडलै एहि सम्बन्धमे सुनी “मैथिली सिने संसार”क प्रतिनिधि कमल मण्डल संग भेल हुनकर गप्प सप्प ।
▶ अहाँ गजल रचनाक क्षेत्रमे कोना प्रवेश केलहुँ ?
– कनिये टासँ साहित्य, गीत आ संगीतमे हमर रुची रहि आयल अछि । स्कूल पढैत काल हम अतिरिक्त कृयाकलामे बेसी सहभागी हएत रहिये । विद्यालय जीवनसँ हमर रचना सभ विभिन्न रुपे पत्र–पत्रिकामे प्रकाशित हएत रहै । दर्जनौ पत्र–पत्रिकामे हमर रचना सभ प्रकाशित भऽ चूकल अछि । गजल आ शेर–ओ–शाइरी हम कनिये टासँ पसन्द करै छी । स्कूल आ कलेजक समयमे मैथिलीमे गजल रचना कऽ हम संगी सभकेँ सुनाबैत रही । सभ हमर प्रशंसा करेैत रहै । हमरा प्रोत्साहन करैत रहै । मुदा जहियासँ हम फेसबुक आ ट्वीटर लगायत सामाजिक सञ्जाल मार्फत अपन रचना सार्वजनिक केनाइ सुरु केलहुँ तहियासँ हमर साहित्यिक बाटमे नवका मोड आबि गेल । हम अपन रचना सभ बेसीसँ बेसी लोक धरि पहुँचाबमे सफल भेलहुँ । ढेर रास साहित्यकार सभसँ जुटबाक अवसर सेहो प्राप्त केलहुँ । एहि क्रममे फेसबुक पर हमर भेंट प्रसिद्ध मैथिली गजलकार आशीष अनचिन्हा जीसँ भेलै । ओ हमरा हुनकेँ द्वारा सञ्चालित हुनक ब्लग http://anchinharakharkolkata.blogspot.com सँ जोडलनि । जे कि पूर्ण रुपेन मैथिली गजलसँ सम्बन्धित लेख, आलेखसँ भरल छै । तकर बाद हम गजलक विषयममे गहन अध्ययन केनाइ सुरु कऽ देलहुँ आ पहिल बेर निअमपूर्वक अरबी बहरमे गजल रचना करबामे सफल भेलहुँ । फलस्वरुप आशीष जी द्वारा जानकारी भेटल जे हम मैथिलीमे अरबी बहरमे गजल कहनिहार नेपालक पहिल गजलकार छी । जैसँ हमरा एहि क्षेत्रमे समर्पित भऽ लगबाक लेल आर प्रेरणा प्राप्त भेल ।
▶ “अरबी बहर” की छी ?
– गजल मुख्तः अरबी शब्द छी आ एकर जननी सेहो अरबी साहित्य छी । जेना संस्कृत काव्ज्य परम्परामे “छन्द” हए छै तहिना उर्दू आ फारसी गजल परम्परामे “बहर” हए छै । जेना छन्द कविताक लय निर्धारण करै छै तहिना बहर गजलक लय निर्धारण करै छै । सामान्य भाषामे हम सभ बहरकेँ छन्द बुझि सकै छी मुदा बहर निर्माणक अपने पृथक निअम सभ छै । गजल प्राय कोनो नै कोनो बहरमे कहल जाइ छै । बिना बहरकेँ गजल भै भऽ सकैछ । गजल गीत आ कवितासँ एक अलगे विधा रहलाक कारण अरबी बहरमे गजल रचना करऽ चाहै वला सभकेँ समय खरचा कऽ अध्ययन केनाइ जरुरी छै ।
▶ गजल रचनाक क्षेत्रमा प्रवेश करऽ लेल प्रेरणा किनकासँ प्राप्त भेल ?
– हम महाकवि विद्यापति रचित गीत सभ सुनबालेल बहुत पसन्द करै छी । हुनकासँ प्रभावित सेहो छी । मुदा खास कऽ गजल क्षेत्रमे लगबाक कारण केओ एक व्यक्ति प्रेरक नै छथि । हमर अन्तर आत्मासँ जागल रुची आ मैथिली भाषा एवं संस्कृति प्रतिक प्रेम नै एहि क्षेत्रमे लगबाक प्रमुख कारण छी । एखन हम बहुत लोकसँ ढेर रास सहयोग, शुभकामना आ सिनेह पाबि रहल छी जैसँ हमर मनोबल वृद्धि भऽ रहल छै ।
▶ की अहाँ मैथिलीकेँ अलाबा आन भाषा दिस सेहो कलम चला रहल छी ?
– हम अंग्रेजी, हिन्दी आ नेपालीमे सेहो गजल सभ रचना केने छी ।
▶ वर्तमान समयमे विभिन्न विधाक मैथिली पोथी सभ निरन्तर प्रकाशित भऽ रहल छै मुदा एकर उचित बजारीकरण भेल अवस्था नै छै । अर्थात् मैथिली साहित्य व्यावसायीकरण नै भऽ पाबि रहल छै । की एहन अवस्थामे आब आबै पीढी मैथिली साहित्मे अपन योगदान दऽ सकत ?
– धन्यवाद । बहुत नीक सन्दर्भ उठेलहुँ अहाँ । सभसँ पहिने त छिरीयाल मैथिली गजलकार, साहित्यकार आ कलाकार सभकेँ एक ठाम संगठित भेनाइ जरुरी छै । मिथिलामे एखनो बहुत रास लोक सभ नीक जकाँ मैथिली पढ आ लीख लेल नै जानै छै । एकर मुख्य कारण छी विद्यालय शिक्षा मैथिलीमे प्राप्त नै भेनाइ । मैथिली भाषा आ साहित्यमे गति प्रदान करबा लेल मिथिलामे अनिवार्य रुपमे विद्यालय शिक्षा मैथिलीमे प्रदान केनाइ जरुरी छै । नेपालमे एखन संविधान बनबाकेँ क्रममे अछि । तेँ आब बनै वला संविधानमे विद्यालय शिक्षा मातृभाषामे करबाक प्रावधान लेल हम सभकेँ अपन–अपन क्षेत्रसँ अवाज उठाब पडतै । खुशीक बात त ई छी जे वर्तमान समयमे मिथिलाक बहुत रास युवा युवती सभ मैथिली साहित्य, गीत, संगीत आ कलाक क्षेत्रमे सकृय रुपसँ लागि रहल अछि ।
▶ हम अहाँ द्वारा हमल गजल सभ सुनलहुँ । किछु प्रमे आ वियोगक गजल सभ बहुत मार्मिक अछि । की एहन गजल सभमे रहल ब्यथा सभ अहाँकेँ वास्तविक जिनगीसँ सम्बन्धित त नै अछि ।
– हम हजल, वाल गजल आ भक्ति गजल सेहो रचना केने छी । तहिना राजनीति, दर्शन तथा विभिन्न सामाजिक जीवनसँ जूडल विषय पर सेहो रचना केने छी । समय सन्दर्भ देखिक श्रोता सभकेँ केहन रचना पसन्द आबि सकै छै तै हिसाबे रचऽके प्रयास करै छी । जैमे हमर कल्पना शक्तिक महत्वपस्र्ण भूमिका खेलै छै । अतः हमर कहल गजल सभकेँ हमर वास्तविक जिनगीसँ कोनो सम्बन्ध नै छै ।
▶ एखन बजारमे पाप, ¥याप आ आइटम गीत सभ धूम मचा रहल छै । लोक सभ एकरे पसन्द सेहो कऽ रहल छै । एहन अवस्थामामे गजलक औचित्य की ?
– संसार कतबो बदलतै मुदा सूर्य, पृथ्वी आ चान कहियो नै बदलि सकै छै । तै सूर्यक ठाम पृथ्वी लऽ सकै छै नै त पृथ्वीक ठाम चान । बजारमे बहुत चीज सभ आबै छै आ जाइ छै मुदा किछु चीज लोकक हिया आ दिमागमे सदति लेल बसि जाइ छैक । गजल लोकक भावना आ आत्मासँ जूटल रहै छै । संसार रहला धरि एकर औचित्य कहियो समाप्त नै भऽ सकै छै । हमर कहल गजल सभ एखनो हजारौ लोक सभ पसन्त कऽ रहल छै ।
▶ भविष्यक योजना की अछि ?
– गजल रचनाक निरन्तरता दैत विभिन्न विषयवस्तु पर रचना कऽ मैथिली पाठक सभको मनोरञ्जन प्रदान केनाइ आ जिनगी भरि मैथिली आ मिथिलाक सेवा केनाइ ।
▶ वर्तमान युवा पीढी अर्थात नव प्रतिभाक की कहऽ चाहबै ?
– कहल जाइ छै लोक जतऽ जन्मे छै तै ठामक माटिक ऋण ओकरा पर रहै छै । तै अपन भाषा, संस्कृति, कला आ साहित्सँ प्रेम करु । प्रबर्धन करु । युवा अवस्था एहन अवस्था छी जे लोकक भविष्य निर्धारणक आधार तय करै छै । एहि अवस्थाक सदूपयोग करु । मिथिलाक युवा युवती सभ मेहनी हए छै । प्रतिभा सम्पन्न हए छै । ई बात सारा संसार जानै छै । तेँ मैथिली आ मिथिलाक लेल महान् कार्य करि अपन प्रतिभाक देखाउ ।
▶ अहाँ एक युवा गजलकार छी । एहि उमेरमे बहुत प्रशंसक कमा चूकल छी । मुदा एखन धरि सिङ्गल छी । अहाँकेँ डबल भेल कहिया देख सकै छी ?
– हा हा हा हा ....... ई प्रशन त हमरा संसारक सभसँ खतरनाक प्रशन बुझाइत अछि । एखन सोचने नै छी । सही समय एलापर डबल हेबै ।
▶ तपाई अपन प्रशंक सभकेँ “मैथिली सिने संसार” मार्फत की कहऽ चाहबै ?
– सर्वप्रथम त हुनका सभकेँ हम हार्दिक धन्यवाद देब चाहब । हुनका सभक सिनेहक कारणे हम गजल रचनाक क्षेत्रमे निरन्तर आगू बढि रहल छी । खास कऽ मैथिल युवा युवती सभकेँ “मैथिली सिने संसारक” माध्यमसँ कहब चाहब जे एखन बहुत संख्यामे अहाँ सभ मैथिली गजल गजल, शेर–ओ–शायरी आ साहित्यिक क्षेत्रमे कलम चला रहल छी । ई खुशीक बात छी । मुदा अहाँ सभ कोनो क्षेत्रमे लागैसँ पहिने तैसँ सम्बन्धित विस्तृत ज्ञान हाँसिल केलाक बाद लागी । एहिसँ अहाँके यात्रा सहज भेलाक संगे अपन लक्ष्य धरि असानसँ पहुँच सकै छी । जेना साहित्य लोककेँ सभ्य बनाबै छै तहिना गजल लोककेँ गुनवाण बनाबै छै । जँ अहाँ सभमेसँ केओ मैथिली गजल क्षेत्रमे सकृयताक संग आबऽ चाहै छी त हम अपन दिससँ जे कऽ सकब से सहयोग करऽ लेल सदिखन तयार छी ।
▶ अपन प्रशंकहरु सभक लेल कोनो सम्पर्क नं. या
– अवश्य । वहाँहरुले मलाई मेरो यो ई–मेल आईडी मार्फत सम्पर्क गर्न सक्नुहुन्छ E-mail : kundankumarkarna145@gmail.com
धन्यवाद !


text:
नई दिल्ली । बिहारक अल्पसंख्यक बहुल जिला मे बहुक्षेत्रीय विकास क बाद आब दलित बहुल गामक बारी अछि। अमूमन छोट-मोट सुविधा स सेहो महरूम दलित बहुल गाम मे आब बिजली जगमग करत। सड़क आ गली पक्का होएत। पीबा योग्य पाइन लेल पाइप लाइन बिछाएत। इतबे नहि, डाकखाना, स्वास्थ्य केंद्र आ जरूरत क लिहाज स स्कूल सेहो खुलत। एहन तमाम गाम कए इ सुविधा भेटत जतए 50 प्रतिशत स बेसी आबादी अनुसूचित जाति आ जनजाति क अछि।
प्रधानमंत्री आदर्श ग्राम योजना क पाइलॉट प्रोजेक्ट क तहत बिहारक कुल 225 गाम क चयन कैल गेल अछि। एहि गाम मे स्ट्रीट लाइट, सड़क, पेयजल, स्वास्थ्य केंद्र, स्कूल आओर सफाई आदि क लेल मार्च क अंत तक राज्य स प्रस्ताव मांगल गेल छल, मुदा आब एहि मास क अंत तक प्रस्ताव एबाक उम्मीद अछि। अगिला साल मार्च अंत तक इ सबटा काज पूरा हेबाक अछि। बाद मे बाकी बचल दलित बहुल गाम मे स ओहि गाम क चयन होएत, जाहि ठाम एहन सुविधा क संग आदर्श ग्राम बनाउल जाएत।
योजना क तहत प्रत्येक दलित बहुल गाम मे 20 लाख टका खर्च कैल जाएत। एहि मे स दस लाख केंद्र आओर बाकी दस लाख राज्य सरकार देत। एकर पाछु मुख्य मंशा केंद्र आओर राज्य क सहभागिता स एहि गाम क बहुक्षेत्रीय विकास करब अछि। सरकार अल्पसंख्यक बहुल जिला मे एहि तरह क बहुक्षेत्रीय विकास कार्यक्रम पहिने स चला रहल अछि। हालांकि ओहि जिला क अल्पसंख्यक बहुल हेबाक पैमाना ओहि ठाम 25 प्रतिशत स बेसी अल्पसंख्यक क होएब छल। जखकि अनुसूचित जाति बहुल गाम क मामला मे इ फार्मूला ओकर 50 प्रतिशत आबादी पर निर्भर अछि।
बदलत बिहारक दलित बहुल 225 गामक सूरत
नई दिल्ली । बिहारक अल्पसंख्यक बहुल जिला मे बहुक्षेत्रीय विकास क बाद आब दलित बहुल गामक बारी अछि। अमूमन छोट-मोट सुविधा स सेहो महरूम दलित बहुल गाम मे आब बिजली जगमग करत। सड़क आ गली पक्का होएत। पीबा योग्य पाइन लेल पाइप लाइन बिछाएत। इतबे नहि, डाकखाना, स्वास्थ्य केंद्र आ जरूरत क लिहाज स स्कूल सेहो खुलत। एहन तमाम गाम कए इ सुविधा भेटत जतए 50 प्रतिशत स बेसी आबादी अनुसूचित जाति आ जनजाति क अछि।


text:
नई दिल्ली। बिहार मे केंद्रीय विश्वविद्यालय स्थापित करबा लेल रक्षा मंत्रालय केंद्र सरकार कए गया मे अपन जमीन द देलक अछि। हलांकि बिहार क मुख्यमंत्री नीतीश एखनो मोतिहारी मे केंद्रीय विश्वविद्यालय स्थापित करबाक मांग पर अड़ल छथि। मानव संसाधन विकास मंत्रालय क अधिकारी क कहब अछि जे गया मे केंद्रीय विश्वविद्यालय लेल रक्षा मंत्रालय क करीब 300 एकड़ जमीन भेट गेल अछि। ओ कहला जे इ जमीन रक्षा मंत्रालय क छी जाहि लेल जमीन पर कोनो खर्च नहि आउत। बिहार केंद्रीय विश्वविद्यालय क कुलपति सेहो कहला अछि जे हुनका एहि गपक सूचना भेटल अछि जे विश्वविद्यालय लेल गया मे जमीन भेट गेल अछि। गौरतलब अछि जे बिहार मे केंद्रीय विश्वविद्यालय स्थापित करबाक प्रश्न पर केंद्रीय मानव संसाधन विकास मंत्री कपिल सिब्बल आ बिहार क मुख्यमंत्री नीतीश कुमार क बीच दू साल स पत्राचार चलि रहल अछि। एक दिस सिब्बल क कहब छल जे केंद्रीय विश्वविद्यालय लेल एहन स्थान क चुनाव कैल जाए जे वायुमार्ग स जुड़ल हुए त दोसर दिस नीतीश कुमार एहि संस्थान कए बापूक कर्मभूमि मे स्थापित करबाक मांग करि रहल छथि। सवाल अछि केंद्र बिहार मे केंद्रीय विश्वविद्यालय गया मे खोलबाक जिद केवल एहि खातिर केलक अछि किया त ओकरा गया स सैन्य अकादमी मध्यप्रदेश स्थानांतरित करबाक छल। सैन्य अकादमी क स्थानांतरण क विरोध कए दबेबा लेल आ स्थानांतरण क खाली भेल रक्षा मंत्रालयक जमीन कए उपयोग देखेबा लेल गया मे केंद्रीय विश्वविद्यालय खोली देल गेल अछि। गया मे केंद्रीय विश्वविद्यालयक स्वागत तखने कैल जा सकैत अछि जखन केंद्र ओहि ठाम स सैन्य अकादमी हटेबाक योजना सेहो त्यागि दिए।
-
नितीश कुमार जी के आई॰आई॰टी आ एन॰आई॰टी क आवंटन से समय बापूक कर्मभूमी मोतिहारी नञिं याद आएल रहै ?
Comments are closed.


text:
पटना। मुख्यमंत्री नीतीश कुमार साफ तौर पर कहला अछि जे राइट टू एजुकेशन एक्ट बिहार मे कोनो हालत मे लागू होएत। एहि मे कोनो तरहक हीलाहवाली ओ कतई बर्दाश्त नहि करताह। निजी स्कूल कए हर हाल में पच्चीस फीसदी सीट गरीब बच्चा कए मुहैया करेबाक अछि। ओ सब इ नीक जेकां बुझी जाइथि। राज्य सरकार गरीब बच्चा क पढ़ाई क खर्च उठाबा लेल तैयार अछि। मुख्यमंत्री इ गप तखन कहला जखन जनता दरवार मे पालीगंज क बबिता हुनका स कहलथि जे डीएवी, स्कूल, पालीगंज क प्रबंधन हुनकर बच्चा क नामांकन नहि कए रहल अछि।
मुख्य पृष्ठ समाचार कानून स बंधल अछि निजी स्कूल


text:
पटना । निजी क्षेत्र मे स्वास्थ्य सेवा उपलब्ध करेबा लेल उद्यमी सब कए बिहार सरकार हर संभव मदद करत। मदद एहन जे हुनका नहि केवल बैंक स कर्ज दिया देत बल्कि ब्याज भुगतान में सेहो आर्थिक सहायता देत। मुख्यमंत्री नीतीश कुमार मंगलदिन सचिवालय संवाद कक्ष मे स्वास्थ्य विभाग क उच्च स्तरीय बैसार मे कहला जे स्पेशिएलिटी, सुपर स्पेशिएलिटी, मल्टी स्पेशिएलिटी अस्पताल आ मेडिकल कॉलेज अस्पताल खोलनिहार कए बैंक स टर्म लोन दियाउल जाएत। लोन पर सब्सिडी सेहो देल जाएत, ताकि निवेशक पर वित्तीय बोझ कम भ सकए। हुनका सरकारी सहायता लोन इंट्रेस्ट सब्सिडी क रूप मे देल जाएत। हुनका राज्य सरकार क उद्योग प्रोत्साहन नीति क अंतर्गत उद्योग कए भेट रहल सबटा लाभ भेटत। ओ कहला जे एकर बदला मे एहनअस्पताल कए निर्धारित सीमा क्षमता तक बीपीएल, गरीब आ अन्य प्राथमिकता वाला रोगी कए रियायत दर पर इलाज क सुविधा देबा लेल कहल जाएत।
स्वास्थ्य सचिव आनंद किशोर कहला जे बिहार मे आब बियाडा क औद्योगिक क्षेत्र मे स्पेशिएलिटी, सुपर स्पेशिएलिटी, मल्टी स्पेशिएलिटी अस्पताल आ मेडिकल कॉलेज अस्पताल क स्थापना नहि कैल जाएत। एहि स रोगी कए दिक्कत होइत छै, ओहिनो इ नॉम्र्स क खिलाफ अछि। ओ कहला जे बैसार में बिहार स्वास्थ्य सेवा निवेश नीति क माध्यम स राज्य मे गुणवक्तापूर्ण आ प्रभावी चिकित्सा उपलब्ध करेबा लेल प्राइमरी, सेकेंडरी आ टरशियरी स्तर क चिकित्सा सुविधा उपलब्ध करेबाक फैसला लेल गेल अछि। मुख्यमंत्री कहला अछि जे प्रदेश क निजी क्षेत्र मे स्वास्थ्य क बेहतर सेवा लेल स्पेशिएलिटी, सुपर स्पेशिएलिटी, मल्टी स्पेशिएलिटी अस्पताल आ मेडिकल कॉलेज अस्पताल क स्थापना करबाक अछि। ओ सुपर स्पेशिललिटी अस्पताल में नेफ्रोलॉजी एंड इंक्लुडिंग रेनल ट्रांसप्लांटेशन, इंडोक्रीनालॉजी, न्यूरोसर्जरी, गैस्ट्रोइंटेरोलाजी, सर्जरी, लीवर ट्रांसप्लांटेशन, अंकोलॉजी आ आथोर्पेडिक कए सेहो एहि मे शामिल करबा लेल कहला।
इ-समाद, इपेपर, दरभंगा, बिहार, मिथिला, मिथिला समाचार, मिथिला समाद, मैथिली समाचार, bhagalpur, bihar news, darbhanga, latest bihar news, latest maithili news, latest mithila news, maithili news, maithili newspaper, mithila news, patna, saharsa


text:
पंडौल में सेंट्र्ल स्कूल
मधुबनी जिला में जल्दीए केन्द्रीय विद्यालय ( सेंट्र्ल स्कूल ) खुलत. अगर सभ किछ नीक रहल तs ई स्कूल एहि साल सं जिला के पंडौल में खुलि सकय अ. एहि लेल पटना सं केन्द्रीय विद्यालय संगठनक पदाधिकारीगण पंडौल आबि एहि ठामक औद्योगिक प्रागंण स्थित ग्लुकोज स्टार्च प्रशासनिक भवन के निरीक्षण सेहो कएलाह अ. उम्मीद छै जे स्कूल एहि ठाम खुलत. केंद्रीय विद्यालय संगठन के पदाधिकारीगण स्कूल के जगह सं खुश छथिन्ह आ हुनकर कहनाय छनि जे जहिआ हुनका ई जगह सौंप देल जाएत ओकरा महीना दिन के भीतर ओ पढ़ाई शुरू कs देथिन्ह. संगठन विद्यालय के लेल बड़ दिन सं अस्थायी भवन के मांग कs रहल छल. संगठनक पदाधिकारीगण मधुबनी के डीएम साहेब से सेहो मिलला. डीएम साहेब के कहनाय छनि जे जल्दीए जगह के लेल अनुमति दय देल जाएत. केंद्रीय मानव संसाधन विभाग के ओर से मधुबनी में केंद्रीय विद्यालय खोलय के अनुमति दु साल पहिने द देल गेल छल मुदा जगह...मकान नहिं मिलला के कारण ई शुरू नहिं भs सकल आब उम्मीद कएल जाय जे ई जल्दीए शुरू भs सकत.


text:
कैबिनेट क बैठक में 27 टा मुद्दा पर मोहर
समर्पण करय बला नक्सली पर सरकार मेहरबान घर बनेबा लेल देत आब अढ़ाई लाख
हथियार जमा करला पर सेहो भेटत बेसी मुआवजा
वजीफा क लेल 75 फीसदी उपस्थिति क अनिवार्यता खत्म।
पटना : कैबिनेट सचिव क अहम फैसला मे मोटर वाहन मे र्इंधन क रूप मे प्रयोग होए बला इथनॉल क आपूर्ति क लेल इथनॉल निर्माण आ वितरण संबंधी नीति क निर्धारण आओर छोआ नियंत्रण नियमावली 1955 मे संशोधन कैल गेल अछि। एहि अनुसार निबंधन, उत्पाद वा मद्य निषेध विभाग इथनॉल बनेबा लेल पांच फीसदी छोआ क प्रयोग क इजाजत द सकैत अछि। ओतहीं छोआ क उपलब्धता बेसी भेला स एहन स्थिति मे पांच स दस फीसदी तक छोआ क प्रयोग क इजाजत इथनॉल निर्माण क लेल सेहो देल जा सकैत अछि।
सरकार अपन अहम फैसला मे समर्पण करनिहार नक्सली कए आवासीय सुविधा सहित हथियार लौटेबा क लेल नबका सिरा से नीति क निर्धारण कैल गेल अछि। केंद्र क निर्देश कए आलोक मे राज्य सरकार नीति निर्धारण कए नबका दर तय कए लेने अछि। कैबिनेट सशर्त वा शर्त रहित समर्पण करनिहार उच्चस्तरीय कमेटी क हार्डकोर नक्सली कए आवास क लेल ढाई लाख टका आ मध्यम स्तर क समर्पण करनिहार नक्सली कए डेढ़ लाख टका क सुविधा देबाक फैसला कैल गेल अछि। आवासीय सुविधा क राशि समर्पण करनिहार नक्सली क बैंक एकाउंट मे जमा कैल जाएत मुदा एकर उपयोग ओ तीन साल क बादे कए सकत। ओतहीं विभिन्न किस्म क हथियार लौटेबा पर सेहो नक्सली कए भिन्न-भिन्न दर पर राशि अदा कैल जाएत। बिहार पुलिस मे खिलाड़ी क नियुक्ति आ पारी स बाहर होए पर हुनकर प्रोन्नति क लेल बिहार पुलिस खेल-कूद नीति 2013 कए स्वीकृति द देल गेल अछि। एहि क तहत उत्कृष्ट प्रदर्शन करनिहार खिलाड़ी क नियुक्ति कएल जाएत। 40 पार भेला पर बेहतर प्रदर्शन करनिहार खिलाड़ी कए सेहो प्रोन्नति देल जाएत। खेल-कूद नीति क तहत 16टा खेल कए शामिल कैल गेल अछि। खेल मे उम्दा प्रदर्शन करनिहार खिलाड़ी क नियुक्ति क लेल 18 स 23 वर्षक उम्र निर्धारित कैल गेल अछि। कैबिनेट पहला स दसमा तक कए पिछड़ा-अति पिछड़ा वर्ग क छात्र-छात्रा क छात्रवृत्ति क लेल चालू वित्तीय वर्ष मे 75 फीसदी उपस्थिति क अनिवार्यता खत्म कए देने अछि। आब छात्र-छात्रा क उपस्थिति क अनिवार्यता शिक्षा विभाग तय करत। शिक्षा विभाग द्वारा तय उपस्थिति क फीसदी क आधार पर पिछड़-अति पिछड़ा वर्ग क छात्र-छात्रा कए छात्रवृत्ति भेटत। इ सुविधा सरकारी, सरकार द्वारा मान्यताप्राप्त, स्थापना प्रस्वीकृत पहला स दसमा तक कए विद्यालय मे पढ़निहार पिछड़ा-अति पिछड़ा वर्ग क छात्र-छात्राओं कए भेटत। मुख्यमंत्री नीतीश कुमार क अध्यक्षता मे मंगल दिन कैबिनेट क बैठक मे कैकटा अहम फैसला लेल गेल। कैबिनेट सचिव ब्रजेश मेहरोत्रा संवाददाता क जानकारी दैत बतेलथि कि एहि स पहिने 23 नवम्बर 2001 टा मे समर्पण करय बला नक्सली क लेल नीति क निर्धारण कैल गेल अछि। आब केंद्र क सुझाव पर राज्य सरकार नबका सिरा स समर्पण करय बला हार्डकोर नक्सली क आवासीय आओर जमा करल गेल हथियार क लेल नबका नीति तय केने अछि। नबका नीति के अनुसार एलएमजी, जीपीजी, रायफल, राकेट लांचर लौटेला पर प्रति हथियार 35 हजार टका, एके 47, 56 लौटाने पर प्रति हथियार 25 हजार टका, पिस्टल, रिवाल्वर, कार्वाइन, स्टेनगन क सुपुदर्गी पर प्रति हथियार दस हजार टका, ग्रेनेड और हैंड ग्रेनेड लौटेबा पर प्रति पीस 500 टका, सेटेलाइट फोन लौटेबा पर दस हजार टका प्रति फोन, बीएचएफ, एचएफ लौटेबा पर प्रति 5000 टका, इलेक्टॉनिक डेटोनेटर पर प्रति डेटोनेटर 50 टका वा प्रति डेटोनेटर दस टका क अदायगी सरकार द्वारा कैल जाएत। श्री मेहरोत्रा क अनुसार नवम्बर 2001 मे निर्धारित नीति क तहत समर्पण करय बला नक्सली कए दस हजार टका देबाक प्रावधान छल जखनकि पुनर्वास समिति द्वारा फैसला आबय तक बतौर आवासीय सुविधा आत्मसमर्पण करय बला नक्सली कए प्रति माह तीन हजार टका देल जाएत।
इ-समाद, इपेपर, दरभंगा, बिहार, मिथिला, मिथिला समाचार, मिथिला समाद, मैथिली समाचार, bhagalpur, bihar news, darbhanga, Hawai seva, latest bihar news, latest maithili news, latest mithila news, maithili news, maithili newspaper, mithila news, patna, saharsa


text:
जनकपुरधाम: कोनो पूजा भेल कि मूर्तिसभके जनकपुरक गंगा सागरमे भसएबाक परम्परे बनि गेल छल. मुदा आब ओकर ठीक विपरीत लोक मूर्ति भसएबासँ बचि रहल अछि. एतेकधरि कि पोखरिक मोहारपर मूर्ति लऽ परिक्रमा करैत अछि मुदा आब धरि गंगा सागरमे नहि फेकैत अछि. सेभ हिस्टोरिकल जनकपुरक अध्यक्ष रामअशीष यादव जनचेतनाक अनुपम उदाहरण एकरा मानैत छथि. जनता अपने पोखरि सफा कएलाक फल गंगा सागरमे एहन परिवर्तन आएल हुनक कथन रहल अछि. सफाइ अभियानक बाद कृष्ण जन्मोत्सव आ गणेश पूजा दूटा मूर्ति भसावएबला उत्सव सम्पन्न भेल अछि. मुदा कतहुँ कोनो प्रकारसँ भसावएबला दृश्य नहि देखल गेल.
सेभ हिस्टोरिकल जनकपुरक अध्यक्ष यादव कहैत छथि ककरो किछु कहए नहि पडल, लोक आप से आप भसावएसँ दूरी बनौलनि. भसौलाक बाद पहिने गंगा सागरक पानि पीयर आ लाल भऽ जाइत छल मुदा एहिबेर ओहिना निर्मल सफा गंगा सागर लागि रहल अछि. सुर्यकिशोर मार्गमे गणेश पूजा करएबला गणपति महोत्सव आयोजक समितिक सल्लाहकार सोहन ठाकुर कहैत छथि गंगा सागरके नमूना स्थल बनावएके अछि, ओहिमे तऽ आब निर्मालो फेकनाइ अपराध हएत. भसावए काल गंगा सागरक पानिसँ गणेशक मूर्तिके एहिबेर सिख्त कएलहुँ अछि ओ कहलनि. जनकपुरमे कृष्णाष्ठमी आ गणेश पूजनोत्सवक अधिकांश मूर्ति दुधमती नदीमे विसर्जन कएल गेल अछि. ज्ञानकुपमे गणेश पूजा कएने भरत सिंह कहैत छथि हमसभ पहिनहुँ पोखरिमे मूर्ति नहि भसवैत छलहुँ. मूर्तिमे बहुत रास पेन्टसभ प्रयोग कएल जाइत अछि ओ पेन्टसभ स्थिर जलमे रहएबला प्राणीसभके लेल हार्मफुल होइत अछि ई बात बुझएबलाके संख्या जनकपुरमे बढि रहल अछि.
(Report/Photo: सुजीत कुमार झा)


text:
मात्र एक दशक पहिने वेब पर मैथिली बड्ड दुब्बर छल. बड्ड खोजने मैथिली मे एकाध ब्लॉग वा वेबसाइट भेटि जाइ छल. बेसी कंटेंट साहित्य आ व्यक्तिगत लेखनक रहैत छल. मुदा भाषाप्रेमी युवजन ओहू समय अपन मातृभाषा मे काज करबाक लेल अकुला रहल छलाह तैं खोजने किछु सामग्री भेटि जाइत छल.
साल 2008क 2 मइ छल. मैथिली दैनिक 'मिथिला समाद' केर कार्यालय मे हमर पहिल दिन छल. संपादक महोदय बातचीत करैत कहि देने छलाह जे अपने सभ एकटा बेस चुनौतीपूर्ण काज शुरू करय जा रहल छी. ने न्यूज एजेंसी, ने वेब कंटेंट आ ने कोनो तेहन लिखनिहार उपलब्ध अछि मुदा मैथिली मे दैनिक पत्र निकालबाक अछि. एही क्रम मे हम वेबसाइट सभ उधेशय लगलहुं. 'मिथिला समाद' लेल लेखन सहित कतिपय विभागीय काज करबाक बाद पलखति नहिए भेटै छल तथापि वेब पर मैथिली मे किछु लिखि रखैत रहलहुं.
आइटी केर छात्र छलहुं आ पत्रकारक संसर्ग भेटल त' वेब पत्रकारिता आकृष्ट केलक. 'मिथिला समाद' कें वेब पर प्रचारित करब आ ओकर ब्लॉग अपडेट करय लगलहुं. बीच-बीच मे अपन व्यक्तिगत ब्लॉग सभ सेहो लिखल करी. पछाति साल 2010 मे एकटा दैनिक लेल मैथिली परिशिष्ट 'झलक मिथिला' संपादन करबाक अवसर भेटल. ओहि समय कने पलखति रहै छल आ हम वेब पर किछु ठोस करबाक दिशा मे सोचब शुरू क' देने छलहुं. एमहर मैथिली मे लेखन ओ क्रियाकलाप समानांतर रूप सं चलि रहल छल.
जें हमर करियर संघर्षक ओ समय छल, राजस्थान पत्रिका सहित कतिपय मीडिया हाउस लेल काज करबाक अवसर भेटल, अनुभव भेटल. कखनो काल क' होइत छल, ई की क' रहल छी? हमरा आइटी सेक्टर मे कोशिश करबाक चाही. एही सभ समयक मन-मंथनक परिणाम 'मिथिमीडिया' छी. एतहि जा क' हम अपन किछु आत्मीय सहयोगी लोकनिक संग-सहयोग सं मिथिमीडिया लेल काज करब शुरू केलहुं.
'अत्यधिक प्रसन्नता भ' रहल अछि जे मैथिली वेब न्यूज़ पोर्टलक एक महत्त्वपूर्ण नाम "मिथिमीडिया" 15 अगस्त 2017 क' अपन पाँचम बर्ख पूर कएलक अछि. मैथिली भाषाक हलचल ओ हालचाल हेतु एक साकांक्ष समदियाक भूमिका निमाहैत मिथिमीडिया एक निष्पक्ष वेब पोर्टलक रूप मे मैथिली भाषानुरागी मध्य सुवासित होइत रहल अछि. प्रवासक जिनगी मे अर्थक सामंजस बैसबैत-बैसबैत लोक जतय अपसियांत रहैत अछि, ओत्तहि किछु युवा चेतनाक सक्रियताक बदौलैत मातृभाषा सेहो संवर्धित ओ संरक्षित भ' रहल अछि. एहि कड़ी मे रूपेश त्योंथ केर समर्पणता केँ कथमपि बिसरल नहि जा सकैत अछि. सफलतापूर्वक पाँच बर्ख पूर करबा लेल मिथिमीडिया ओ संपादक केँ हमर शुभकामना ओ बधाइ!' — मनीष झा 'बौआभाइ'
आइ मिथिमीडिया 5 साल पूरा क' लेलक अछि. आरम्भहि सं हम सभ साहित्य सहित ओ सभ समाद प्रसारित करब शुरू केलहुं जे वेब पर मैथिली मे उपलब्ध नै छल. साहित्य भेटि जाइ छल मुदा मिथिला-मैथिली-मैथिल सं जुड़ल समाद मैथिली मे तकने नै भेटै छल. 'मिथिमीडिया' मैथिली मे 'न्यूज पोर्टल' केर स्वरूप ल' क' आएल. पछाति बहुत लोक एहि पैटर्न कें अंगीकार केलनि आ मैथिली पत्रकारिता कें वेब पर स्थापित करबा मे भूमिका निमाहलनि. आइ-काल्हि ई व्यापक रूप ल' लेलक अछि.
'मिथिमीडिया मैथिली मे तेजी सं लोकप्रिय होइत न्यूज पोर्टल अछि, जे अपन कंटेंट कें ल' चिन्हल जाइत अछि.' — मिथिला दर्शन
एहि 5 साल मे मिथिमीडिया अपन अलग पहिचान बनेलक अछि. अपन कंटेंट सहित ई यूजर एक्सपीरियंस मे बेटर अछि. हमरा लोकनि आरम्भहि सं भाषा शुद्धता सहित ओहि सभ क्षेत्र मे काज करैत रहलहुं अछि जाहि दिस आम पोर्टल वा पत्रकार लोकनिक धियान नै जाइ छनि. मिथिमीडिया केर #साहित्य #साक्षात्कारसीरीज ओ #इवेंटकवरेज सं जुड़ल पोस्ट कें बेस सराहना भेटल अछि त' एकर #मिथिइवेंट आ #मिथिबुक्स प्रोग्राम विशेष अछि.
मिथिमीडिया 5 वर्ष पूरा क' लेलक अछि. एकरा जियओने राखब एकटा बड़का चुनौती रहल अछि, धरि एतेक रास्ता तय केलक अछि से हमरा आत्मिक खुशी भ' रहल अछि. आगू आओर बेस चुनौती छै.
मैथिली मे काज करैत लगभग 13 साल भेल अछि, मिथिमीडिया पर 5 साल, मुदा कोना चलैए, कोना चलत पुछनिहार एकदम कम छै. जाहि अवस्था मे एखन पोर्टल अछि, ओहू अवस्था मे चलबैत रहब आ दैनिक अपडेट करब बिनु सहयोग-समर्थन कें संभव नै छै.
मिथिमीडिया कें जियओने रखबा लेल सालक लगभग 1 लाख टाका खर्चा छै. एतेक खर्च मे दैनिक 1-2 पोस्ट आ सोशल मीडिया एक्टिविटी संभव भ' सकैत छै. खर्चक भरपाइ लेल मिथिमीडिया पर विज्ञापन वा पार्टनरशिपक माध्यम सं मदति करबाक बाट खुजल अछि.
अनेको रचनाशील युवा मिथिमीडिया सं कंट्रीब्यूटरक रूप मे जुड़ल छथि आ पाठक लेल चुनल आ उपयोगी अपडेट उपलब्ध करबैत छथि. एहि प्लेटफॉर्म कें मजगूत करबाक लेल अपने सेहो मिथिमीडिया सं जुड़ि सकै छी. कंटेंट कंट्रीब्यूटर बनबाक हो, विज्ञापन देबाक हो वा कोनो तरहक पार्टनरशिप, सहयोग करबाक हो त' सोझे mithimedia@gmail.com पर मेल पठाबी.
चलू संगे किछु डेग जे वेब पर मैथिली कें बेहतरी दिस ल' जाएत. जय मैथिली!
— रूपेश त्योंथ | संपादक, मिथिमीडिया


text: सकरी हसनपुर खंड पर रेल लाइन बिछाबय के काज जोर शोर सं चलि रहल अछि. नवका लाइन बिछाबय के काज अंतिम चरण में अछि. उम्मीद कएल जा रहल अछि जे काज जुलाई तक पूरा भs जाएत. एहि रेलखंड पर सकरी सं बिरौल तक के काज त जून मास तक पूरा भs जाएत. पटरी बिछाबय के काज पूरा भs गेला के बाद मालगाड़ी चला ट्रैक के बैसाबय के काजय चलत. सकरी स हसनपुर के बीच के कुल दूरी 36 किलोमीटर अछि. ट्रैक नीक जकां बैस गेला के बाद सुरक्षा जांच आओर उच्च स्तरीय निरीक्षण भेला के बाद लोक के लेल खोलि देल जाएत. ई रेल लाइन बनला सं लोक सभ के बड़ सुविधा भs जाएत. अखन बरसाइत में बाढि अएला पर लोक सभ के बड़ कष्ट उठाबय पड़ैत छनि. एकर संगहि संग दरभंगा में एकटा आओर प्लेटफॉर्म बनाओल जाएत. दरभंगा जक्शन पर पांच नंबर प्लेटफॉर्म बनि गेलाह सं लोक के कष्ट किछ कम होएत आओर गाड़ि सभ चलाबय में सेहो सुविधा होएत.


text:
श्री डॉ. गंगेश गुंजन ( १९४२- )।
जन्म स्थान- पिलखबाड़, मधुबनी। एम.ए. (हिन्दी), रेडियो नाटक पर पी.एच.डी.। कवि, कथाकार, नाटककार आ' उपन्यासकार।१९६४-६५ मे पाँच गोटे कवि-लेखक “काल पुरुष”(कालपुरुष अर्थात् आब स्वर्गीय प्रभास कुमार चौधरी, श्री गंगेश गुन्जन, श्री साकेतानन्द, आब स्वर्गीय श्री बालेश्वर तथा गौरीकान्त चौधरीकान्त, आब स्वर्गीय) नामसँ सम्पादित करैत मैथिलीक प्रथम नवलेखनक अनियमितकालीन पत्रिका “अनामा”-जकर ई नाम साकेतानन्दजी द्वारा देल गेल छल आ बाकी चारू गोटे द्वारा अभिहित भेल छल- छपल छल। ओहि समयमे ई प्रयास ताहि समयक यथास्थितिवादी मैथिलीमे पैघ दुस्साहस मानल गेलैक। फणीश्वरनाथ “रेणु” जी अनामाक लोकार्पण करैत काल कहलन्हि, “ किछु छिनार छौरा सभक ई साहित्यिक प्रयास अनामा भावी मैथिली लेखनमे युगचेतनाक जरूरी अनुभवक बाट खोलत आ आधुनिक बनाओत”। “किछु छिनार छौरा सभक” रेणुजीक अपन अन्दाज छलन्हि बजबाक, जे हुनकर सन्सर्गमे रहल आ सुनने अछि, तकरा एकर व्यञ्जना आ रस बूझल हेतैक। ओना “अनामा”क कालपुरुष लोकनि कोनो रूपमे साहित्यिक मान्य मर्यादाक प्रति अवहेलना वा तिरस्कार नहि कएने रहथि। एकाध टिप्पणीमे मैथिलीक पुरानपंथी काव्यरुचिक प्रति कतिपय मुखर आविष्कारक स्वर अवश्य रहैक, जे सभ युगमे नव-पीढ़ीक स्वाभाविक व्यवहार होइछ। आओर जे पुरान पीढ़ीक लेखककेँ प्रिय नहि लगैत छनि आ सेहो स्वभाविके। मुदा अनामा केर तीन अंक मात्र निकलि सकलैक। सैह अनाम्मा बादमे “कथादिशा”क नामसँ स्व.श्री प्रभास कुमार चौधरी आ श्री गंगेश गुंजन दू गोटेक सम्पादनमे -तकनीकी-व्यवहारिक कारणसँ-छपैत रहल। कथा-दिशाक ऐतिहासिक कथा विशेषांक लोकक मानसमे एखनो ओहिना छन्हि। श्री गंगेश गुंजन मैथिलीक प्रथम चौबटिया नाटक बुधिबधियाक लेखक छथि आ हिनका उचितवक्ता (कथा संग्रह) क लेल साहित्य अकादमी पुरस्कार भेटल छन्हि। एकर अतिरिक्त्त मैथिलीमे हम एकटा मिथ्या परिचय, लोक सुनू (कविता संग्रह), अन्हार- इजोत (कथा संग्रह), पहिल लोक (उपन्यास), आइ भोर (नाटक)प्रकाशित। हिन्दीमे मिथिलांचल की लोक कथाएँ, मणिपद्मक नैका- बनिजाराक मैथिलीसँ हिन्दी अनुवाद आ शब्द तैयार है (कविता संग्रह)।
प्रस्तुत अछि गुञ्जनजीक मैगनम ओपस "राधा" जे मैथिली साहित्यकेँ आबए बला दिनमे प्रेरणा तँ देबे करत सँगहि ई गद्य-पद्य-ब्रजबुली मिश्रित सभ दुःख सहए बाली- राधा शंकरदेवक परम्परामे एकटा नव-परम्पराक प्रारम्भ करत, से आशा अछि। पढ़ू पहिल बेर "विदेह"मे —सम्पादक
गुंजनजीक राधा
विचार आ संवेदनाक एहि विदाइ युग भू- मंडलीकरणक बिहाड़िमे राधा-भावपर किछु-किछु मनोद्वेग, बड़ बेचैन कएने रहल।
अनवरत किछु कहबा लेल बाध्य करैत रहल। करहि पड़ल। आब तँ तकरो कतेक दिन भऽ गेलैक। बंद अछि। माने से मन एखन छोड़ि देने अछि। जे ओकर मर्जी। मुदा स्वतंत्र नहि कए देने अछि। मनुखदेवा सवारे अछि। करीब सए-सवा सए पात कहि चुकल छियैक। माने लिखाएल छैक।
आइ-काल्हि मैथिलीक महांगन (महा+आंगन) घटना-दुर्घटना सभसँ डगमगाएल-
जगमगाएल अछि। सुस्वागतम!
लोक मानसकें अभिजन-बुद्धि फेर बेदखल कऽ रहल अछि। मजा केर बात ई जे से सब भऽ रहल अछि- मैथिलीयेक नाम पर शहीद बनवाक उपक्रम प्रदर्शन-विन्याससँ। मिथिला राज्यक मान्यताक आंदोलनसँ लऽ कतोक अन्यान्य लक्ष्याभासक एन.जी.ओ.यी उद्योग मार्गे सेहो। एखन हमरा एतवे कहवाक छल। से एहन कालमे हम ई विहन्नास लिखवा लेल विवश छी आ अहाँकेँ लोक धरि पठयवा लेल राधा कहि रहल छी। विचारी।
राधा
ऑगी हेराएब कोनो तेहन दुर्घट बात नहि। राधा तें उदासो नहि भेलीह। उदास तें ओ आनो आन कए कारणें छलीह। जेना,शरीरे दुखित पड़लि छलीह। कोनो टा सखि, क्यो बहिना कए दिन सं देख' पर्यंत नहि अयलनि। हुलकियो देब' नहि। दुखित कें होइत छैक आशा आग्रह। बल्कि स्पृहा। स्पृहा ई जे क्यो आबए, आबि क' दू क्षण लग मे बैसय, दु:ख पूछय। गप करय। किछु कहय, किछु सुनय। मन कें बहटारय।
सैह तकरे अभाव आ संबन्धक जोर।जे अप्पन नहि तकरा पर अधिकारे कोन? जे अपनो अछि आ अधिकारो बुझाइत अछि, वास्तव मे से कतेक अपन?
ई अधिकार आ प्रयोजनक प्राथमिकताक अपन-अपन वृत्त होइत छैक। मनुक्ख-मनक ई लाचारी छैक। ओकरा अपन एहि सीमाक ध्यान राख' पड़ैत छैक आ तहिना संपर्कित-संबंधित समस्त समाजक ध्यान राख' पड़ैत छैक। से जकरा बुतें एकर, एहि बुद्धिक संतुलन नहि रहल,तकर जीवन कनीक आर मोशकिल।अर्थात् जीवनक मोशकिली धरि अपरिहार्य।
राधाक ई सोचब आ दुखी हएब स्वाभाविके जे जीवन मोशकिलीक सवारी थिक। चिक्कन चुनमुन बाट पर पहिया सब गुड़कैत आगां बढ़ैत रहल तं बड़ दिब। सबटा मन विरुद्धो अनुभव पाछां छुटैत गेल आ मनलग्गू अनुभव अपना संग आगां बढ़ैत रहल। कतहु कोनो ठाम पहुंचि गेलाक बाद कए तरहें संतुष्ट कयलक आ कए तरहें अतृप्त राखि देलक।
आब फेर एत' सं अनुभवक अतृप्त प्रसंग जे एकहि क्षण पहिने मात्र नगण्य बुझाइत छल, से भ' जाइत अछि खोंचाड़ल मधुमाछी... खोंचाड़ल मधुमाछीमक खोंता। बिना बिन्हनहुं अनेरे ठेहुन सं मूड़ी धरि घनघनौने रहत बड़ी-बड़ी काल। हरदम डेरायल मन-काटत,आब काटत...। कोनो क्षण लुधकत आ काटि लेत। यद्यपि कि काटियो लेत तं कोन ओ अहांक गर्दनि छोपि लेत? दंश देत। से मुदा भने मधु जकां नहि, विष विशाइत दंश। कोनो गर्दनिकट्ट नहि होइत अछि- मधुमाछी !
-बरु गर्दनियें काटब सुभीतगर, ओ सोचलनि। भने मनुक्ख कें छुटकारा तं भेटि जाइ छैक। आ दिन दिनक विस विसाइत भोग-अनुभूतिक अनवरत क्रम जे संपूर्ण अस्तित्वे के बेचैन कयने रहत। देह-प्राणक किछु टा आन वातावरण नहि बनब' देत। घिसियौर कटबैत रहत। ओही अपन स्वभावक परिधि आ तकर प्रयोजन मे बन्हने रहत। मात्र बन्हनहुं टा रहि जाय, तैयो सुकुर, मुदा ओ तं अहांक बुद्धि सं आर सब किछु कें काटि-बारि क' फराक क' देत। अहीं कें अपन तेहल्ला बना क' छोड़त। लैत रहू।
आब एहि मन मे किछुओ क्षण रहि गेलौं कि ओ अहां सं अहींक परिचय तलब करत। यावत-यावत तैयार भ' क' अहां उपयुक्त सोचब आ बाजब, तावत-तावत ई बात, अहांक मनक ई मामूली घटना एकटा समाचार बनि जायत। ई समाचार बिना कोनो माध्यम कें रौद आ बसात पर सवार भ' क' पहुंचि जायत ओत' धरि जत' अहां सोचियो ने सकैत छी। आब बैसि क' कपार पीटैत रहू। ककरा-ककरा आ की-की बुझयबैक? आ से जकरा बुझयबैक से कतेक दूर धरि,की मानत? जतवा मानियो लेत तकरा सं अहांक जीवन कें की सुभीता आ कोन सुख?
हॅं, सुख? की थिक? केहन होइत छैक? कोना होइत छैक? कतवा होइत छैक? ककरा होइत छैक?
मुदा... मुदा, किछु छैक तं अवश्ये ई सुख! सुखक अनुभव अवश्ये छैक एहि पृथ्वी पर-मनुक्ख सं ल' क' सब जीवधारी मे।तें रहैए एकरा पाछां व्याकुल-बेहाल! परंतु से केहन छैक-लाल,पीयर, हरियर,उज्जर, कारी -केहन? अर्थात् सुखक कोनो रंगो होइत छैक? कोनो खास रंग?
-की स्वाद छैक? केहन स्वाद? कोनो फलक स्वाद? चाउर-दालि-गहूमक स्वाद? तीमन-तरकारीक?इनारक टटका जलक स्वाद? एक संगे दू गोटेक इजोरियाक चन्द्रमा बा एकान्त अन्हरिया मे तारा गनवाक स्वाद? कोनो अनचिन्हार चिड़ैक अपरिचित बोल अकानि चीन्हवाक कोसिसक स्वाद? बा भोरे भोरे जन्मौटी बच्चाक मिलमिलाइत आंखि जकां बाड़ीक कोनो नान्हि टा गाछ मे नव पनगल दिव्य ललाओन दुपत्ती कें देखि अह्लाद होयवाक स्वाद?....घन अन्हार मे ककरो कंठ सं अपन नामक सम्बोधन सुनवाक?
कोनो गंध होइत छैक? अत्तर-गुलाब सन, बेली-चमेली सन, तेजपात सं छौंकल दालि, कढ़ी पातक बा औंटवा काल लोहिया लागि गेल दूध सन, सोन्हायल डाबा सन,-कथी सन? जन्मौटी बच्चा सन, तुरंत बियाहलि स्त्री सन आ कि बाध सं घुरल हरवाह-गृहस्थ सन, यमुना जल मे खीचल नूआ-वस्त्र सन बा पाकल कदंब सन बा श्रीकृष्णक सांस सन?
सांस मे केहन निसां छैक ! कृष्णक सांस मे केहन निस्सां छनि? कृष्ण मे अपने केहन निसां छनि ! कृष्ण निस्सें छथि। कृष्ण माने निसां...।
बेचैनी राधाक,बेबस मनक प्रवाह मे,
बहैत रहल, यमुना धार सन,
राति, रातुक अन्हार काल मे। सब सूतल अपन-अपन ठाम।
धेने सब रातुक विश्रामक स्थान।
चिड़ै चुनमुन्नी अपन-अपन खोंता।
माल जान अपन थैर-बथान।
आ मनुक्ख अपन-अपन चौकी-खाट-मचान !
निसभेर निन्न मे डूमल जीयैत।
मात्र ई एकटा एकसर मनक विकल नियति, चुपचाप
सूतल रातिक अन्हार मे अपन निस्बद्द चलैत रहल-बहैत गेल!
राधाक मनक प्रवाह यमुना भ' गेल।
एतवो पर रच्छ छल, मुदा
कहां बांचल समयक इहो एहनो सुभीता,
सेहो तं आंजुरक जल भेल।
कतबो यत्ने बचा क' रखवा मे कहां भेलहुं सकारथ?
सबटा बहि गेल। कनीक काल रहल भने
भीजल तरहत्थी-माने स्निग्ध,
सेहो अगिले पल ऋतुक उष्ण प्रभावक वेग मे निठ्ठाहे सुखा गेल।
जानि नहि ओ आंजुर आ आंजुरक जल कोन क्षण अलोप भेल
कोना बिला गेल,
कत' गेल?
सूर्य लग गेल? चन्द्रमा लग गेल कि तारा लग? वा माटि मे,
पोखरि-इनार-धार, कोनो मे फेर सं घुरि गेल, जा क' मीलि गेल जल-
अपन उद्गम सं, उत्स सं वा भाफ बनि क' बन' गेल मेघ? कर' गेल बरखा,?
जल कत'गेल? आंजुर भरि जल कत' गेल?
ई किछु विलाप जकां
राधाक मनक परिताप अपनहि अभ्यंतर मे
मुखर चलि रहल-
अपनहि कहैत-अपने कें सुनैत। अपने सं सभटा पूछैत।
ई केहन विचित्र आत्म सम्बोधन?
अपनहि मन सोर पाड़य अपने मन !
सौंसे गाम-टोल अछैत,
टोलक लोक, संबंधी, सखि-बहिनपाक एहि
पसरल समाज आ संसार मे कोनो एकटा मन,
एहन असकर
एतेक एकान्त
काटि रहल व्याकुल पल-पल जीवन।
अपनहि विडंबना कें स्वयं करैत
आत्म सम्बोधन....
-"राधा'' ....!!
एं ई की भेल कत' सं कोन आकाशवाणी
-"आब केहन मन अछि अहांक राधा !''
के पूछल? बाजल के? के आयल पूछ'-कुशलक्षेम,
ककर थिक ई प्राणबेधी वाणी?
दुर्लभ स्वर्गिक संगीत स्वर थिक ककर?
रातिक एहि निस्बद्द एकान्त अन्हार मे के बाजल,
ककरा भेलैक हमर चिन्ता?
के आयल पूछय-हालचाल,...
अच्छा, तं... ई थिक
हुनके ताल?
राधा कें कानमे स्पष्टे क्यो पुछलकनिहें। किछुओ संदेह नहि,
सत्य छैकः
'केहन मन अछि अहांक राधा...'
ई थिक सद्य : अनुभव, कोनो टा भ्रम नहि।
मुदा तखन राधा कें कियेक लगलनिहें ई जिज्ञासा,
पुरुष-कंठक नारी-स्वर मे प्रतिध्वनि?
यदि पुछलनिहें कृष्ण तं पछाति
सैह प्रश्न करैत स्त्री के छल ई जकर स्वर छल?
ई अछि कोना संभव?
मुदा थिक तं ई सत्य,संदेह कथमपि नहि।
सत्य तं होइत अछि सत्ये।
ज्वरे परजरित एहि देहक ताप पर
जमुना जल भीजल पीतांबरी जकां के
एना पसरि रहल-ए,
आलसे निनियाइल बसात...
जमुना मे झिलहरि खेलाइत,
निस्बद्द राति।
गंगेश गुंजन/राधा- सातम खेप/ प्रेषित २३ अक्तूबर-२००८.
बाढ़िक त्रासदी-पर डॉ. गंगेश गुंजन जीक मैथिली गजल
दु:खे टा चारू कात छै आ जी रहल-ए लोक
ताकैत आसरा कोनो दुःख पी रहल-ए लोक !
घर-द्वारि दहि गेलैक सब बच्चा टा छै बांचल
रेलवेक कात, बाट-घाट जी रहल-ए लोक !
सांझो भरिक खोराक ने छैक अगिला फसिल धरि
जीबा लए ई लाचार कोना जी रहल-ए लोक !
सबटा गमा क' जान बचा आबि त' गेलय
आब फेकल छुतहर जकां हद जी रहल-ए लोक !
जले पहिरना, बिछाओन जले छैक ओढना
जबकल गन्हाइत पानि-ए खा पी रहल-ए लोक !
सब वर्ष जकां एहू बाढ़ि मे कारप्रदार
रिलीफ नामें अपन झोरी सी रहल किछु लोक !
चलि तं पड़ल-ए जीप-ट्र्क-नावक से तामझाम
आब ताही आसरा मे बस जी रहल-ए लोक !
कहि तं गेलाह-ए परसू-ए दस टन बंटत अन्न
एखबार-रेडियो भरोसे जी रहल-ए लोक !
घोखै तं छथि जे देच्च मे पर्याप्त अछि अनाज
सड़ओ गोदाम मे, उपास जी रहल-ए लोक !
उमेद मे जे आब आओत एन जी ओ कतोक
द' जायत बासि रोटी, वस्त्र, जी रहल-ए लोक !
अछि कठिन केहन समय ई राक्षस जकां अन्हार
किछु भ' रहल अछि तय, तें तं जी रहल-ए लोक !
॥ किछु एहनो बात विषय॥
यद्यपि एहि बात –‘सगर राति दीप जरय’ पर हम सिद्धांततः प्रभासजीसँ सहमत नहि रहलौँ, परन्तु एम्हर पछिला दशकमे ई तिमाही-कथा गोष्ठी- ‘सगर राति दीप जरय’- आजुक मैथिली कथा-विधामे की योगदान कएलक अछि, से तथ्य आब इतिहासमे दर्ज अछि। ई बात सही छैक जे एहन कोनो कार्य कोनो एक गोटेक नहि होइछ। मुदा सभ वर्त्तमानकेँ ओहि एक संस्थापना-कल्पक व्यक्त्ति-लेखककेँ अवसरोचित रूपेँ कृतज्ञतासँ स्मरण अवश्य कयल जयबाक चाही। से लेखकीय नैतिकता थिक। आ’ हमरा जनतबे, से रहथि- स्व. प्रभास कुमार चौधरी।
हमरा तखन दुखद निराशा भेल जखन एहि बेरक मैथिली साहित्य अकादेमी पुरस्कार पओनिहार प्रदीप बिहारीजी साहित्य अकादेमी-सभागारमे लेखक-सम्मिलन-अवसर पर अपना वक्तव्यमे सगर राति दीप्प जरयक उपलब्धिक चर्चा तँ कएलन्हि, मुदा स्व. प्रभास जीक नामोल्लेखो नहि कयलखिन। एकरा हम साधारण घटना नहि मानि सकैत छी। गंभीर बात बुझैत छी। कारण हमरा लोकनि रचनाकार छी। औसत कोटिक कोनो राजनीतिक नहि। संभव हो नाम अनावधानतामे छूटि गेल होनि। मुदा हमरा सभ लेखक छी तेँ एहन असावधानी करबा लेल स्वाधीन नहि छी। यद्यपि अपन खेद हम हुनका प्रकट कयलियनि।
हमरा लगैये जे अपन-अपन सकारात्मक इतिहासक प्रति सभ पीढ़ीक मनमे कृतज्ञताक भाव अंततः लेखकक ऊर्जा आ’ प्रेरणे बनैत रहैत छैक। बतौर कवि हम मैथिलीमे जाहि काल-बिन्दु पर ठाढ छी, तकर जड़ि विद्यापतिसँ ल’ सुमन-किरण-मधुप- आ यात्रीएमे। ई सोचि क’ मन कृतज्ञ होइत अछि! बल्कि गौरांवित। ओना, एकटा लेखक रूपमे हम एहिमे सँ क्यो नहि छी। जेना सभ, सभक कारयित्री प्रस्थान छथि, तहिना हमहुँ नागार्जुन-यात्रीक कारयात्री प्रस्थान छी। आ’ ई भाव हमरा रचनाकर्ममे अग्रसर करबाक उत्तरदायित्व द’ गेलय।
तर्पण तिल-कुश –अंजलि बला कर्मकाण्डकेँ तँ हम नहि मानैत छी, मुदा पुरखाक तर्पण हमरा प्रिय अछि। अपना शैलीमे। अपन जीवन-मूल्यक एकटा अभिन्न तत्त्व बुझाइत अछि।
तकर बाट की हो? अवसर पर कृतज्ञ स्मृति! अवसर पर- तिथि पर नहि।
भोज परक आँटी- सत्तरिक नव-खाढ़िक युवा नवतुरिआसँ
“भोज परक आँटी” अवश्य सुनल हएत बन्धु! हमरा लोकनि ते आब आयु-अवरोहणक प्रक्रियामे छी। मुदा पराभव अछि अपन एहि मैथिल मानक ओ स्वप्न जे मिथिलांचलक समग्र सामाजिक परिवर्तनक अर्थात्- जनपथक निर्माण (राजपथ नहि) आकांक्षामे सौँसे बातपर उत्कट डेगे चलिते रहबा लेल विवश छी। हमर गाम पिलखबारो ताहि से जुटल अछि, जाहिसँ हितेन्द्रजी अहाँक गाम केओटी।
हमरा पीढ़ीकेँ तँ इतिहास “भोज परक आँटी” बना लेबाक बेर-बेर उपाय कएलक, जेना-तेना बँचबामे सफल रहलियैक, मुदा भऽ कहाँ कोनो खास सकलैक। तेकरे टा अफसोच। एक बोझक रूपमे फसिलकेँ खरिहानधरि कहाँ पहुँचा सकलियैक। तेकरे टा दुःख! मुदा टिकल रहलियैक अपन जीवन-मूल्य आ समाज दर्शनक भूमिपर। एक टा कवि-लेखक जे संघर्ष असकरो कऽ सकैत छी। से रस्ता चलबाक यत्न। जे से।
पूरा बिहार- आन्दोलनक परिणति एहन आ एतए धरि भऽ जेतैक से क्यो सोचियोसकैत छलैक? अवश्ये बुझल हएत जे ताहि आन्दोलनक उपज- आमद भरि देश कैक टा महापद आसीन सी.एम. समेत कतोक एम.पी., एम.एल.ए. महोदय छथि। अहाँक पीढ़ीमे यदि सत्येक (सन्देह नहि सत्तरिक कारवाँक भव से कहि रहल छी जे) सत्ये मिथिलाक दर्द अछि तँ राजनीतिकेँ चिन्हैत जाइ जाऊ। पोलीटिक्स कऽ एहि नव अवतारकेँ। से भाषाक। ताहूमे मैथिलीक नव-नव ब्रांडक नेता आ एहन राजनीतिकेँ चीन्हि जाऊ। कारण जे राजनीतिक ई एकदम नव अवतार ठीक विश्व-बाजारी अवतार! कोनो औसत सुख लेल ककरो “भोज परक आँटी” नहि बनब। एहि वाष्पीकरणक प्रवाहमे एहन लोक नीक समय अर्थात् कोनो प्रतिगामी व्यवस्था रोकि नहि सकैत अछि। स्वयं राजनीतिक विचारधारा-अवधारणामे सेहो युगक अनुसार सकारात्मक पुनर्विचार चलि रहल छैक। जाति, धर्म, सम्प्रदय, क्षेत्रीयता सभसँ ऊपर सोचैत। समग्रतासँ एक होऊ। अपन मिथिलाँचलो तँ देशेमे ने अछि।
अपम माँ मैथिली तँ अवश्ये महान। मुदा अन्य लोकक मातृभाषा सेहो तुच्छ नहि। अपना देशक सभ भाषा श्रेष्ठ अछि। मुदा दुर्भाग्यसँ किछु मूढ़ मैथिल मानसिकताक लोक आर तँ आर हिन्दी तककेँ अपमान जेकाँ कऽ देबाकेँ अपन मैथिल प्रेम बुझि लैत छथि, ई नकारात्मक प्रवृत्ति उचित नहि। हम तँ तेहन समयकेँ सहन कएने छी, जे किछु परम् विद्वान् अत्यन्त आदरणीय लोक लिखैत तँ मैथिली नहि तँ इंग्लिश। हिन्दी नहि। ई बहुत विचित्र लागए। आखिर हिन्दी अपन बहुत गौरवशाली लोकतन्त्र राष्ट्र-भाषा थिक। बन्धु! से मानसिकता बदलि जरूर रहल अछि मुदा अहाँ खाढ़िक (पीढ़ीक) युवा नवतुरिआमे आओर तेजीसँ परिवर्तन चाही। बात नहि रुचए तँ बिसरि जाएब, आग्रह!


text:
दहेज़ मुक्त मिथिलाक उद्येश,.....
किछु दिन पहिने जितमोहन जी के एकता पोस्ट वोइस ऑफ़ मिथिला पैर आयल, जे आई प्रकार सँ छल:-
आय हम मैथिल बंधूक माध्यमसँ ई जानैक इच्छुक छी जे..
मिथिलाक नाम पर बहुत आन्दोलन चैल रहल अछि!
मुदा की मिथिला में दहेज़ प्रथाक लेल कुनू आन्दोलन चलत ?? यो मैथिल बंधूगन कहिया ई दहेजक महा जालसँ मिथिला मुक्त हेत... ??
अई विषय पर बहुत रास प्रतिक्रिया आयल, किछु उत्साहित किछु, किछु व्यंगात्मक, किछु प्रश्नवाचक,
किछु नवयुवक एहन छाला जे आपन जीवन में बहुत नीक मुकाम पर छैथ ऑओ अपन जीवन के निर्णय
अपने स लेवा में पूर्ण सक्षम छैथ, जखन ओ सब आई विषय के समर्थन केला की मिथिला के दहेज़
मुक्त कायल जाय, तखन त छाती ३६ इंची भा गेल, मुदा अई विषय में एक त मुख्य गप जे सामने आयल ओ
इ की जे कियो बिना दहेज़ के विवाह करता से कनिया मनपसंद करता, बात त बब्बू बर सार्थक थीक, आ
होबाको सहे चाही, ताई पर हमरा लोकिन ई ब्लॉग के निर्माण केना छि, हमरा सब के आशा जे अई मुहीम में
अधिकाधिक नवयुवक आ हुनक माता-पिता जुरैथ आ अई दहेज़ रूपी कलंक के धोबा में सहयोग करी.
हम आपने लोकिन स ईहो आग्रह करब जे "दहेज़ मुक्त मिथिला" विषय पर अपन अपन विचार अवश्य
लिखी.


text:
कलकत्ता : स्थानीय तारासुन्दरी पार्क मे यात्री-नागार्जुन केर प्रतिमा लग 'काव्य संध्या' आयोजित भेल. मिथिला विकास परिषद् द्वारा मैथिली कें संविधानक आठम अनुसूचि मे स्थान भेटबाक उपलक्ष्य मे 25 दिसंबर कें काव्य संध्याक आयोजन कएल गेल.
कवि लक्ष्मण झा 'सागर' केर अध्यक्षता मे आयोजित कवि गोष्ठी मे रसिकजी, अशोक झा सहित भोलीजी, आमोद कुमार झा, बिनय भूषण, अजय तिरहुतिया, चन्दन कुमार झा, रूपेश त्योंथ आदि लोकनि कविता पाठ केलनि.
एहि अवसर पर रंगकर्मी भवनाथ झा सेहो अपन वक्तव्य रखलनि. प्रांगण मे मैथिली प्रेमी लोकनिक नीक जुटान भेल छल.
रिपोर्ट : मिथिमीडिया ब्यूरो


text:
कलकत्ता: मैथिली कविता हेतु समर्पित काव्यगोष्ठी 'अकासतर बैसकी' केर आयोजन 17 जनवरी सांझ 6 बजेसं कोलकाताक नंदन प्रांगणमे भेल. समय-समय पर आयोजित होइत रहयवला एहि गोष्ठीक पहिल खेप आयोजन मिथिलेश कुमार झा केर अध्यक्षतामे संपन्न भेल. कविताक माध्यमसं भाखाक प्रचार-प्रसार ओ नवतूरकें जोड़बाक हेतु एहि गोष्ठीक आयोजन शुरू कएल गेल अछि. कविता आमजनकें भाखासं जोडैत अछि. नवतूरकें जोड़ने रखबाक क्षमता कवितेमे छै. पारंपरिक काव्य गोष्ठीसं फराक फूजल अकासतर कविता हेतु समर्पित गोष्ठीमे कविता आ एहिसं जुड़ल विविध बिंदुपर चर्च-बर्च होएत. रूपेश त्योंथ कार्यक्रमक आरम्भमे एहन तरहक गोष्ठी सभक चर्च केलनि संगहि मैथिलीमे कविता लेल भ' रहल एहि प्रयासक खगता पर इजोत देलनि. चंदनकुमार झा एहि गोष्ठीक आयोजनक रूपरेखा ओ अनुशासनात्मक काएदा सभक सोझां रखलनि. भास्कर झा, अशोक झा 'भोली, मनोज शांडिल्य (हैदराबाद) गोष्ठीक रूपरेखा पर अपन सुझाओ सोझां रखलनि.
वर्ष 2015 हेतु बैसकीक संयोजक रूपेश त्योंथकें बनाओल गेल अछि. सालमे कमसं कम 5 गोट आ बेसीसं बेसी 12 गोट बैसकी आयोजित होयब निश्चित भेल अछि. बैसकीमे कमसं कम 5 गोट कवि ओ भाखाप्रेमीक रहब आवश्यक अछि. 'अकासतर बैसकी'मे कविता पढ़ल जाएत. रचनाकार स्वयं अपन रचना पढताह संगहि कोनो भाखाप्रेमी आनो कविक रचना पढि सकैत छथि. रचना टटका-पुरान, प्रकाशित-अप्रकाशित भ' सकैत अछि. कविताक विषयमे चर्चा ओ कविताक समीक्षा सेहो पढ़ल जा सकैत अछि. मूल कविता लेखकक अनुमतिक पश्चात आन भाखाक मैथिली अनुदित कविता सेहो पढ़ल जा सकैत अछि.
बैसकीमे हैदराबादसं आएल मनोज शांडिल्य सहित उपस्थित सभजन कविता पढलनि. अशोक झा 'भोली' काव्य आवृत्ति केलनि. ओ 'नेता बनयकें जोगार' शीर्षक कविता पढ्लनि. चन्दनकुमार झा तीन गोट पद्य रचना सुनओलनि. भास्कर झा एकदम टटका लिखल रचना 'आकांक्षा पढ्लनि. रूपेश त्योंथ 'ई दुनिया' आ 'मचरुआ नहितन' कविता पढ्लनि. मनोज शांडिल्य ठनका, उज्जर संसार, भोज, माँ मैथिली ओ हास-परिहास शीर्षक कविता पढ्लनि. मिथिलेश कुमार झा बाल कविता 'गामक पेठिया' सुनओलनि. उपस्थित लोकनि एहि बैसकीकें आवश्यक डेग बतओलनि. आगामी गोष्ठी किछु समयान्तराल पर आयोजित होएत.
(रिपोर्ट : मिथिमीडिया ब्यूरो)


text:
अंतिममे................................
Friday, October 17, 2014
अर्जुन रोग
अर्जुन रोग
जिनगीक अधडरेरपर पहुँचिते सुचित भायक मनमे ओहेन रोगक प्रवेश सहे-सह हुअ लगलनि जेहेन घैलचीक घैल पानिक रस पीबैत-पीबैत रसा जाइ छै। ओना बितल चालीस बर्खक जिनगीमे केते रंगक रोग-सोग, वर-वियाधिसँ गुजरि चुकल छला, जे कहियो दवाइक गोली तँ कहियो इन्जेक्शन तँ कहियो सीरपक उपयोगसँ नीक होइत आएल छला, मुदा ऐबेरक रोग छूटतनि कि नै छूटतनि से मन कबूले ने कऽ रहल छन्हि। मुदा तैयो मनकेँ थीर करैत डाक्टर ऐठाम जेबाक विचार केलनि।
ओना रोगीक भीड़ डाक्टर ऐठाम, मुदा सुचित भायकेँ पहुँचिते, एक नजरि डाक्टर साहैब देखि लेलनि। देखिते मनमे हिलकोर उठलनि, कियो पानिक रोग पनिदूदूरसँ सहजे ग्रसित भऽ फुइल जाइए, तँ कियो पाण्डु रोगसँ पीड़ित भऽ पीड़ा जाइए, तँ कियो लोहुक रोगसँ लोहित भऽ जाइए, मुदा सुचित भायमे तइ सबहक कोनो लक्षण डाक्टर नै देखलखिन।
रोगीक भीड़मे सुचित भायक नम्बर नवम् रहनि। आठो रोगी निकलला पछाति सुचित भाय आगूमे राखल स्टुलपर बैसला। ओजारक जाँच-पड़ताल करैसँ पहिने डाक्टर साहैब रोगक प्रभावक जाँच शुरू करैत पुछलखिन-
“की सभ होइए?”
‘की सभ होइए’ सुनि सुचित भाय थकमका गेला। थकमकेला ऐ दुआरे जे अखनि जे होइए से कहबनि आकि पहिने जे सभ रोग भेल छल सेहो कहैत, कहबनि। दुविधामे पड़ल सुचित भायक मुँह बन्ने छेलनि। चुप देखि डाक्टर साहैब ससरैत समए देखि झटकि बजला-“किए मुँह बन्न केने छी। स्पष्ट बाजू। डाक्टरसँ रोगक बात छिपौला आ ओकीलसँ घटनाक बात छिपौलासँ नीक परिणामक आशा क्षीण भऽ जाइ छै। तँए जे होइए खोलि कऽ बाजू।”
अंतिममे................................
सुचित भायक प्रश्न सुनि डाक्टर साहैब अपन पाशा बदलैत बजला-
“जखनि हमहूँ कौलेजमे पढ़ैत रही तखनि अहिना भऽ गेल रहए।”
“केना छूटल?”
“पहाड़पर पहाड़ी बाबा छथि, हुनके लग गेलौं ओ कहलनि जे अर्जुन रोग भऽ गेल अछि। अखनि महाभारत उनटबैक समए नै अछि। वएह कृष्णोषधिक एकटा जड़ी देलनि। सात दिन पीसि-पीसि पीलौं। साते दिन महिना, साल बूझि पड़ल। नीक भऽ गेलौं। अहूँ ओत्तै चलि जाउ। मधुसूदन धरमशालामे जनारदन रहै छथि। ओतए रहि दवाइ पीब, साते दिनमे नीक भऽ कऽ घूमब।”¦१,००३¦७ मई २०१४
Subscribe to: Post Comments (Atom)


text:
नीलिमा
भानस भात
मखानक खीर
सामग्री- दूध-१ १/२ किलो, चिन्नी-१०० ग्राम, मखान कुटल- १०० ग्राम, इलाइची पाउडर- स्वाद अनुसार, काजू- १० टा, किशमिश-२०टा
विधि-मखानक पाउडर (कनी दरदरा)क पहिने १/२ किलो ठंढ़ा दूधमे घोरि लिअ, शेष दूध केँ खौला लिअ। आब गर्म दूधमे ई घोड़ल मखानक मिश्रण मिला दियौक आर करौछसँ लगातार चलबैत रहियौक जाहिसँ मिश्रण पेनीमे बैसय नहि। जखन खौलय लागय तँ ओहिमे चिन्नी, काजू, किशमिश सभ दऽ कय अन्तिममे इलाइची पाउडर खसाऽ कऽ मिलाऽ कऽ उताड़ि लिअ। मखानक खीर तैयार अछि।
नोट:- मखानकेँ सुखलो भुजि कऽ कुटि सकैत छी वा घीमे सेहो भूजि कए कूटि कऽ पाउडर बना सकैत छी।
मेथीक परोठा
सामग्री:-आटा-२५० ग्राम, बेसन-१०० ग्राम, रिफाइन-२५० ग्राम, मेंथी साग-५०० ग्राम, हरिअर मेरचाइ-४टा, आदी- १ इन्चक टुकड़ा, धनी-पात आ नोन-अंदाजसँ।
विधि- मेंथीकेँ साफ कऽ कए धोऽ लिअ। मेंहीसँ काटि कए लोहियामे कनी तेल दऽ कय मेंथी पात खसा दियौक। कनी भाप लागि जाय तँ ओहिमे काटल हरियर मेरचाइ, आदी घसल, धनी-पात काटि कय आ नून मिला कय एहि मिश्रणकेँ बेसन फेँटल आँटामे मिला दियौक। आँटाकेँ कनेक कड़ा कऽ सानि लिअ। पराठा बेल कए तवापर कम आँचपर रिफाइन लगा कए सेकि लिअ। खास्ता मेथीक पराठा तैयार भऽ गेल।
नोट:- अहाँ काँच मेंथी पात कऽ मेंही काटि कऽ, पियाजु सभ मिला कऽ सेहो आँटा सानि सकैत छी।
मुगलई कोबी
सामग्री:-कोबीक टुकड़ा-१/२ किलो, पियाजु महीन काटल-१कप टमाटर, कद्दूकस कएल-१ कप, हरियर मेरचाइ-आदीक पेस्ट-१ चम्मच, नून स्वादानुसार, लाल मिरचाइक पाउडर-१/२ चम्मच, धनियाँ पाउडर-१ चम्मच, हरदि- १ चम्मच, गर्म मसल्ला-१/२ चम्मच, अमचूर-१/२ चम्मच, जीर-१/२ चम्मच, मलाई-१/२ चम्मच, टोमेटो सॉस- १ चम्मच, रिफाइन तेल-२ चम्मच।
विधि:- कोबीक टुकड़ा धोऽ कऽ चालनिमे आधा घंटाक लेल राखि दियौक, जाहिसँ एकर पानि निकलि जाय। फेर लोहियामे तेल गर्म कऽ कोबीकेँ हल्का गुलाबी फ्राइ कऽ लिअ आर एकटा पेपरपर निकालि लिअ, जाहिसँ तेल निकलि जाय। एक पैनमे तेल ढारू। ओहिमे जीर दऽ कए पियाज आ आदीक पेस्ट दऽ कय भुजि दियौक। आब सभ टा मसल्ला दऽ कय कनी देरमे आर भुजियौक। मलाएकेँ मैश कऽ दऽ दियौक, सॉसकेँ सेहो दऽ दियौक आर नीकसँ मिला दियौक। आब एहिमे कोबीक टुकड़ा दऽ कय चम्मचसँ मिला दियौक। फेर एक बाउलमे ओकरा निकालि कऽ ऊपरसँ गरम मसल्ला आर धनियाँ (धनी) पात सजा दियौक आर पड़सि लिअ।
केसर पुलाव
सामग्री:- २ कप बासमती चावल, १ कप मटरक दाना, १ टुकड़ा दालचीनी, १ बड़ी इलायची, ४ टा लौंग, ४ कप पानि, २ टेबुल स्पून घी, १/२ केसर, २ टीस्पून गरम पानि, एकटा पियाजु लम्बा-लम्बा काटल, १ टी स्पून जीर, २ टी स्पून नून।
विधि:-केसरक गरम पानिमे फुलइ लेल दऽ दियौक। चाउरकेँ नीकसँ धोऽ कए फुलइ लेल दऽ दियौक। कुकरमे घी गरम कऽ कए ओहिमे प्याज दऽ कए ब्राउन होय धरि फ्राइ कऽ कए प्लेटमे निकालि लिअ। आब एहि गरम घीमे दालचीनी, जीर, इलाइची, लौंग आर नून दऽ दियौक। मटरकेँ दऽ कए कनी चलाऊ आर चाउरकेँ पानिसँ निकालि अहीमे दऽ दियौक। ऊपरसँ पियाजु आ केसर सेहो दऽ दियौक। ४ कप पानि दऽ कय एक सीटी आबए तक पकाऊ। गरम-गरम केसर पुलाव, रायता वा कोनो रसगर तरकारी संग खाऊ।
मूरक परोठा
सामग्री:-आँटा-२५० ग्राम, बेसन-१०० ग्राम, मूर-२५० ग्राम, रिफाइन तेल-१०० ग्राम, जमाइन-मंगरैल-अंदाजसँ। आदी-१ इन्च टुकड़ा, धनी-पात-दू डाँट, हरियर मेरचाइ ४ टा, नून- अंदाजसँ।
विधि:- मूरकेँ धोऽ कऽ कद्दूकस कऽ लिअ। लोहियामे कनी तेल दऽ दियौक। गर्म भेलापर ओहिमे मूर आ सभ मसल्ला खसा दियौक आ ढ़क्कनसँ झाँपि दियौक। कनी भाप आबि जाएत, ओकरा निकालि कऽ ठंढ़ा हेबय दियौक। आब एहि मिश्रणमे नून मिला कय बेसन मिलल आँटामे मिला कऽ सानि लिअ। गोल-गोल पातर-पातर बेल कऽ ताबापर दुनू दिस रिफाइन लगा कए सेकि लिअ। मूरक परोठा तैयार भऽ गेल।
मूरक परोठा बनेबाक एकटा आर विधि अछि, अहाँ मूलीक कद्दूकस कऽ कए ओहिमे सभ मसल्ला मिला लिअ। आब ओकड़ा गाड़ि कए एक दिस राखि लिअ। आब आँटाक गोलीमे थोड़े मूलीक मिश्रण लऽ कऽ नून मिला कऽ भरि लिअ आ बेल कऽ ताबापर रिफाइन दऽ कऽ सेकि लिअ।
नोट:-एहि तरहेँ काँच अनरनेबा आ बन्धा कोबीक परोठा सेहो बना सकैत छी।1-i u!amily:Mangal'> बाद जाहिसँ एहि ठामक अर्थव्यवस्था चलैत छल ओ अछि मनीआर्डर। मनीआर्डरक भरोसे लोक कहुना जिनगी कटैत छल। आब ओकरो अपन जिनगी पहाड़ लागि रहल अछि। राहत शिविर आ सुरक्षित स्थानपर शरण लेने एकटा पैघ आबादीकेँ अपन भविष्य प्रवसी बनबामे बुझि पड़ैत अछि। ओऽ आब बिचारि लेने अछि जे घर गृहस्थीकेँ पटरीपर आनब बिनु प्रवासी बनने संभव नहि अछि। कोसी क्षेत्रक कतेको रेलवे-स्टेशनपर लगातार बढ़ि रहल भीड़ एकर प्रमाण अछि। कतेको माय-बाप-भाइ-बहिन अपन-अपन परिजनकेँ घर-घरारीक चिन्ता नहि करबाक आशा देआ प्रदेशक लेल बिदा कऽ रहल छथि। किएक तँ जिनगी कटबाक एकमात्र रास्ता ओकरा मनीआर्डर बुझि पड़ैत अछि। एहि ठाम तँ सभ किछु उजड़ि गेल अछि। आब एकमात्र आशा प्रवासी बनि रहल परिजनक मनीआर्डर मात्र अछि जाहिसँ फेरसँ घर गृहस्थीकेँ पटरीपर आनल जाऽ सकैत अछि। ओकरा एहि बातक कोनो चिन्ता नहि अछि जे देशक कतेको भागमे बिहारी सभक विरुद्ध गतिविधि चलाओल जा रहल अछि। ओऽ तँ आब ई मानि लेलक अछि जे एहि ठाम एखन कोन जिन्दा छी जे प्रदेशमे कोनो अनहोनी घटनाक शिकार भऽ जाएब। ई एहि बातक प्रमाण अछि जे पेट आगिक सोझाँ प्रदेशमे होमए वाला कोनो तरहक अनहोनीक कोनो मोल नहि अछि। अपन आँखिसँ कोसीक धारमे बहैत अपन लोक, आर-परोस आ परिचितक लहाससँ एहि क्षेत्रक लोक हृदय पाथर भऽ गेल अछि। बाँचल जिनगी कटबाक लेल मृत्युक सामना करएसँ आब कोनो घबराहटि ओकरा नहि छै।
कोसीक तटबन्ध टुटलाक बाद आब सरकारी स्तरपर जाँच, कार्वाई आ आयोगक गठन आदि खानापूर्ति भऽ रहल अछि आ होएत एहिसँ ओकरा कोनो माने मतलब नहि रहि गेल छै। आब चिन्ता छै तँ बस अपन घर-घरारी बसेबाक आ अपन परिवारक भविष्य रक्षा करबाक। बाढ़ि पीड़ितक लहासपर राजनीति, राहत आ बचाव काजक नामपर सरकारी खजाना लुटाएत, वोटक लेल गोलबन्दी होएत मुदा अगिला साल फेर कोसीक तांडव नहि होएत आ राजनेता, अधिकारी आ सरकार अपन जिम्मेदारी निर्वाह करताह एकर कोनो गारंटी नहि अछि।
अस्तित्वक लेल संघर्ष करैत पटनाक विद्यापति स्मृति पर्व
मिथिलांचलक सांस्कृतिक धरोहर महाकवि विद्यापतिक जयन्तीक प्रतीक्षा मिथिलावासी वर्ष भरि करैत छथि। कार्तिक धवल त्रयोदशीकेँ प्रति वर्ष मनाओल जाएवला एहि वार्षिक उत्सवमे पूरा मनोयोगक संग मिथिलावासी शामिल होइत छथि। एहि क्रममे राजधानी पटनामे आयोजित होमएवाला विद्यापति स्मृति पर्वक प्रतीक्षा सेहो राजधानीक मिथिलावासीकेँ रहैत अछि। मुदा एहि वर्ष एहि आयोजनपर जेना ग्रहण लागि गेल अछि। बढ़ैत संसाधनक बावजूद आयोजक एहि सांस्कृतिक उत्सवक स्वरूप वर्ष-दर-वर्ष छोट कएने जा रहल छथि। ई आयोजन आब इतिहास बनबाक द्वारपर ठाढ़ अछि। पछिला चौबन वर्षसँ प्रति वर्ष आयोजित होमएवाला त्रिदिवसीय कार्यक्रम एहि वर्ष एक दिवसीय होएबाक संवाद अछि। पटनाक हार्डिंग पार्कसँ सचिवालय मैदान आ मिलर हाई स्कूल मैदान होइत ई आयोजन जखन भारत स्काउट मैदान धरि आएल ता धरि ई उम्मीद छल जे ई समारोह अपन पुरान गौरवकेँ फेरसँ प्राप्त करत मुदा जखन एहि समारोहक स्थान परिवर्तित कऽ कापरेटिव फेडरेशन परिसर आबि गेल तऽ स्पष्ट भऽ गेल जे आब आयोजक मात्र खानापूर्ति करबाक लेल एकर आयोजन करैत छथि। आ एहि बेरक सूचनापर गौर करी तऽ स्पष्ट होइत अछि जे आब एहि समारोहक आयोजन मात्र औपचारिकता रहि गेल अछि। कोसी क्षेत्रमे आएल बाढ़ि आयोजक सभकेँ एकटा बहाना बनि गेल अछि आ एहि बहाने एहि समारोहक गौरवपूर्ण इतिहासकेँ समाप्त करबापर लागल छथि।
बाढ़ि मिथिलांचलक नियति अछि। शायदे कोनो वर्ष होएत जखन कि एहि प्राकृतिक आपदाक सामना नहि होइत अछि मुदा एहि बेर कोसीमे आएल बाढ़िसँ आयोजक संस्था चेतना समितिक कर्ता धर्ताकेँ अपन गाम-घर दहाएल तँ हुनक दर्द जागि उठल आ कार्यक्रमक समय-सीमा घटा देलनि। दरभंगा, मधुबनी, मुजफ्फरपुर, सीतामढ़ी आदि मिथिलांचलक कतेको क्षेत्र सभ साल बाढ़िक मारि झेलैत अछि मुदा बिना रुकावट सभ साल तीन दिवसीय विद्यापति स्मृति पर्वक आयोजन होइत रहल अछि। ओहि क्षेत्र सभक चिन्ता समितिकेँ शायद नहि रहैत छल। ज्यो बाढ़िक समस्याक प्रति एतेक गंभीर छलाह तँ पूर्वमे कतेको बेर आएल बाढ़िक बाद एहि आयोजनकेँ छोट कएल जा सकैत छल से आइ धरि नहि भेल। ज्यो अहू बेर आयोजक एहि समस्याक प्रति गंभीर रहितथि तँ एहि समारोहक माध्यमसँ राजधानीक मिथिलावासीक सहयोग बाढ़ि पीड़ितक मदति लेल लऽ सकैत छलाह। एहन रचनात्मक डेग संस्था उठाएत से संस्थाक कर्ता-धर्ताक आदति नहि रहलनि अछि। एहिसँ समितिकेँ सामूहिक श्रेय भेटैत से तऽ संस्थाक महानुभाव लोकनिकेँ कतहु मंजूर नहि छलनि। ओ तँ व्यक्तिगत श्रेय लेबापर विश्वास करैत छथि।
दरअसल चेतना समितिक जुझारू पदाधिकारी सभमे आब काज करबाक चेतना नहि बचल अछि। नहि तँ ओ एहिपर जरूर चिन्तन करितथि जे एहि समारोहमे प्रतिवर्ष दर्शकक संख्या किए कम भऽ रहल अछि। जखन संस्थाक स्तरसँ दर्शककेँ जोड़बाक कोनो प्रयास नहि भऽ रहल अछि तँ एहिमे दर्शक दिससँ प्रयास होएबाक बात सोचब निरर्थक अछि। ओना आयोजक कतेको वर्षसँ एहि समारोहकेँ विराम देबाक प्रयासमे छथि। कखनो चुनावक बहाना बना तँ कखनो कानून व्यवस्थाक बहाने एहि कार्यक्रमक स्वरूपकेँ छोट क देलनि। एहि वर्ष तँ कोसीक विभीषिका तँ मानू हुनक सभक मनोनुकूल वातावरण दऽ देलक। प्रारम्भमे त्रिदिवसीय आयोजनक तैयारीक बाद एकाएक एकरा एक दिवसीय करब मात्र औपचारिकता लागि रहल अछि जाहिसँ कि जे किछु मैथिली प्रेमी छथि अगिला वर्शसँ अपनहि एहि कार्यक्रमसँ कटि जाथि आ दर्शकक अनुपस्थितिक बहाना बना कार्यक्रमकेँ बंद कऽ देल जाए। ई विडम्बना कहल जा सकैत अछि जे पटनामे शुरू भेल विद्यापति स्मृति पर्वक देखा-देखी प्रदेश आ देशक आन क्षेत्रमे वर्ष दर वर्ष पूरा उत्साहक संग आयोजित भऽ रहल अछि आ एहि ठामक आयोजनक अस्तित्वपर संकट आबि गेल अछि। वास्तवमे चेतना समिति आब किछु फोटोजेनिक चेहरा सभक अखाड़ा बनि गेल अछि जे एकर कार्यालय विद्यापति भवनकेँ अपन दलान बुझि अपनहिमे कुश्ती करैत रहैत छथि। कोसीक विभीषिकाक दर्द मठाधीश लोकनिक संग-संग सभ मिथिलावासीकेँ अछि। कोसीक बाढ़ि पीड़ितक दर्द एहि आयोजन माध्यमसँ सभ मिथिलावासीकेँ जोड़ि सामूहिक रूपेँ बाटल जा सकैत छल। ज्यो से नहि तऽ बाढ़ि पीड़ितक मदति लेल प्रदेश आ देशक कतेको क्षेत्रमे सामाजिक-सांस्कृतिक कार्यक्रमक कएल गेल आयोजन व्यर्थ छल।
मिथिलाक कतेको महान विभूति सभक प्रयासँ शुरू भेल राजधानीक ई सांस्कृतिक उत्सव पूरा देशमे एकटा महत्वपूर्ण स्थान रखैत अछि। एहि आयोजनकेँ इतिहास बनेबाक प्रयास करब चिन्ताक विषय अछि। पहिने कार्यक्रमक स्थान छोट करब आ आब एकर समय सीमा घटएलासँ राजधानीक मिथिलावासी मर्माहत छथि। एकरे परिणाम अछि जे छोटे स्तरपर सही राजधानीसँ सटल दानापुर आ राजीवनगरमे किछु वर्षसँ आयोजित भऽ रहल विद्यापति पर्व आब लोकप्रिय भऽ रहल अछि। आब राजधानीक मिथिलावासी चेतना समितिक बदला एहि दुनू स्थानपर होमएवाला आयोजनक प्रतीक्षा करैत छथि। शायद अहूसँ चेतना समिति सचेत होएत आ विद्यापति स्मृति पर्वक अपन पुरान गौरवकेँ पुनर्स्थापित करबाक प्रयास करत।


text:
विलियम मेकपीस थैकरे
विलियम मेकपीस थैकरी (William Makepeace Thackeray / 1811 – 1863) १९ अम शताब्दी कऽ अंग्रेजी उपन्यासकार छी।
विलियम मेकपीस कऽ जन्म कोलकाता मे भेल छल । पिताक मृत्यु के उपरान्त १८१७ मे स्वदेश गेल । शिक्षा चार्टरहाउस स्कूल आ केब्रिज मे भेल । एक वर्ष कऽ भीतर विश्वविद्यालय छोडकर यूरोप भ्रमण कऽ लेल चेल गेल । घुम्के कानून कऽ अध्ययन प्रारम्भ केलक, मुदा शीघ्रही छोडके पत्रकारिता दिश ध्यान देलक। क्रमश: दुई पत्रो कऽ प्रकाशन प्रारम्भ केलक; मुदा दुनुहि असफल रहल । आब चित्रकला के अध्ययनार्थ पेरिस आ रोम कऽ यात्रा केलक। पेरिसमे १८३६ मे इज़ाबेला सँ विवाह केलक।


text:
मैथिली फ़िल्म फ़ेस्टिवलक पहिल दिन अर्थात 2 मार्चके 12:30 बजे उद्घाटन कार्यक्रम राखल गेल अछि. एहि कार्यक्रम उदघाटन करताह मैथिलीक पहिल फ़िल्म 'ममता गाबय गीत’ केर निर्देशक सी परमानन्द. फ़िल्मक विशेष जानकारी रखनिहार कौशल किशॊर चौधरी, “कन्यादान” फ़िल्ममे लाल कक्का केर भूमिकाक निर्वहन केनिहार प्रसिद्ध साहित्यकार चन्द्रनाथ मिश्र 'अमर', मैथिली रंगमंचक पहिल महिला रंगकर्मी प्रेमलता मिश्र ‘प्रेम', मैथिलीक पहिल फ़िल्म केर सहनिर्माता केदारनाथ चौधरी उदघाटन समारोहमे विशेष अतिथिक रूप मे उपस्थित रहताह. उदघाटनक बाद मैथिलीक सफ़ल फ़िल्मक प्रदर्शन कयल जायत. एहि अवसर पर सस्ता जिनगी महग सेनूर, दुलरुआ बाबू, सेनुरक लाज, गरीबक बेटी, कखन हरब दुख मोर आदि सहित किछु डॉक्यूमेंट्री फ़िल्म एवं किछु सीडी फ़ॉर्मेटमे बनल मैथिली फ़िल्म देखाओल जायत.
पहिल दिनक पहिल सत्र मैथिली फ़िल्मक इतिहास, दशा व दिशा, भूत, वर्तमान, भविष्य आदि विषय पर केन्दित होयत. एहि सत्रमे निर्माता, निर्देशक, अभिनेता, समीक्षक समेत दर्शकक विचार पर एकसंगे उपयोगी चर्चा होयत. साढे छह बजे सं सांस्कृतिक कार्यक्रम आयोजन कयल जायत जाहिमे स्थानीय कलाकार लोकनि द्वारा मैथिली फ़िल्मक गीतक मनोरंजक प्रस्तुति होयत.
दोसर दिनक पहिल सत्रमे आयोजित फ़िल्मी संगोष्ठी एक तरहें फ़िल्म निर्माणक तकनीकी पक्ष पर केन्द्रित अछि. एहि सत्रमे सेहो फ़िल्म निर्माण सं जुड़ल लोक सब भाग लेताह. साढे पांच बजे खुला सत्र केर आयोजन कयल गेल अछि. खुला सत्रक समापनक उपरान्त सम्मान समारोहक आयोजन होयत. एहिमे एखन धरि मैथिली फ़िल्ममें अमूल्य योगदान देनिहार लगभग 10 गोटे कें माइफ़ा द्वारा सम्मानित कयल जायत. अंतमे रंगारंग कार्यक्रमक उपरान्त एहि मैथिली फिल्म फ़ेस्टिवल केर कार्यक्रमक समापन होयत. एहि फ़िल्म महोत्सवमे मैथिली फ़िल्मसं जुड़ल अधिकांश लोकनिक सहभागिताक अपेक्षित अछि. मैथिलीक लोकप्रिय फ़िल्म ‘पिया संग प्रीत कोना हम करबै' केर समस्त यूनिट/दलक आगमन केर सूचना अछि. एहि फ़िल्मक अभिनेत्री ट्विंकल घोष, फ़िल्मक गीतकार एवं कलाकार शंभूनाथ मिश्र, दिनेश मिश्र समेत लगभग सभ गोटे भाग लेताह. वस्तुत: ई पहिल अवसर होयत जाहि मे एतेक कलाकारक समावेश देखबाक भेटत. (Report: भास्कर झा )


text:
पटना। मैथिली मे एकटा लोकप्रिय गजल अछि- कोनो टोना भेलैय या छू मंतर, लाश अर्थी चढल जीया देलियई, जानि ने कि कते पिया देलियई। बिहार मे निगम कए उठैत देखि किछु एहने प्रश्न करबाक इच्छा भ रहल अछि। इ लगभग सब मानि चुकल छल जे अर्थी पर सुतल निगम कए आब महादेव टा बचा सकैत छथि। भोलेनाथ चाहता त इ चमत्कार भ सकैत अछि। संयोग देखू चमत्कार भ गेल। प्रत्यय देखा देलथि आ बता देलथि जे अगर सरकार मे इच्छाशक्ति हए, ओ सकारात्मक सोच क संग काज करे, त कोनो संस्थान कोना बुलंदी हासिल करि सकैत अछि। आइ पूरा बिहार इ बुझबा लेल आतुर अछि जे दोसर प्रत्यय कए हुए जा रहल अछि आ अगिला निगम कौन अछि जे पुनर्जिवित हेबा लेल प्रयासरत अछि। प्रधानमंत्री डा.मनमोहन सिंह पिछला मास प्रत्यय अमृत कए प्राइम मिनिस्टर्स एक्सीलेंस एवार्ड फार पब्लिक एडमिनिस्ट्रेशन पुरस्कार देलथि। हुनका इ सम्मान बिहार राज्य पुल निर्माण निगम कए पुनर्जिवित करबा लेल भेटल अछि। राबड़ी देवी क सरकार एहि निगम कए 2003 मे बंद करि देने छल। निगम कए पुनर्जिवित करबा मे लगाल मुख्यमंत्री नीतीश कुमार क मानब अछि जे बिहार राज्य पथ परिवहन निगम सेहो पुल निर्माण निगम क भांति पुनर्जीवित भ सकैत अछि। मुदा इ तखन संभव अछि जखन निगम क अधिकारी आ कर्मचारी सेहो अपन सोच आ तरीका मे बदलाव आनथि आ निगम कए घाटा स निकालि कए फायदा मे अनबा लेल प्रयास करथि। ओ कहैत छथि जे सार्वजनिक आओर निजी क्षेत्र क सेवा मे स्पर्धा हेबाक चाही।
इ समाद विभिन्न पत्र पत्रिका मे छपल रिपोर्ट क आधार पर इ बुझलक अछि जे पुलिस भवन निर्माण निगम पुनर्जिवित हेबाक बाट पर अछि। सरकार कए लाभांश देबाक स्थिति मे आबि गेल अछि। सवाल अछि जे एहन कोना भ रहल अछि? इ कौन चमत्कार अछि? पूर्ववर्ती सरकार कए एहन कोनो उपाय किया नहि सूझल छल? की ओ सब एहि बारे मे एहने सोच रखैत छलाह? बहरहाल, पुल निर्माण निगम आओर पुलिस भवन निर्माण निगम क बेहतरी क हवाला बाकी बोर्ड- निगम क कर्मी क स्वाभाविक सवाल अछि जे आखिर हुनकर तकदीर किया नहि बदलि रहल अछि? मौजूदा राजग सरकार उक्त दूनू निगम निगम क अलावा जल मल वाहित बोर्ड आ बीज निगम कए पुनर्जीवित केलक अछि। मार्केटिंग बोर्ड बंद भेल, त एकर कर्मी क दोसर विभाग मे सामंजन भेल। सामंजन क दोसर उदाहरण सेहो अछि। औद्योगिक विकास निगम, वन विकास निगम, पंचायती राज वित्त निगम, निर्माण निगम आ इलेक्ट्रानिक्स विकास निगम फेर स जिंदा हेबाक बाट पर अछि। हालांकि एकर रफ्तार मे तेजी नहि अछि। इ सब बुझैत अछि जे एकरा मुकाम देब हंसी-खेल नहि अछि आ सरकार कए कोनो जादू क छडी सेहो हाथ नहि लागल अछि।
अधिकारीक मानि त पूर्ववर्ती सरकार एहि निगम सब कए काज नहि करै देलक। वजह, कमीशनखोरी क चक्कर। ठेकेदार कए काज देब, खासी कमीशन क गुंजाइश रखैत अछि। बोर्ड-निगम त पांच प्रतिशत कमीशन (मुनाफा) पर काज करैत रहल अछि। पूर्ववर्ती सरकार बोर्ड-निगम क संग हद करि देने छल। एकर कथा काफी लंबा अछि। सरकार एहि उपक्रम कए सीधा बंद करबा लेल कोर्ट मे याचिका दाखिल करि देलक। कर्मी क वेतन या अन्य बकाया क भुगतान क बारे मे हुनका लेल किछु नहि केलक। नतीजतन, कोर्ट कईटा परिसमापन याचिका खारिज करि देलक। वन विकास निगम आ वित्तीय निगम क कर्मी पिछला सरकार स इ कहैत रहलाह अछि जे निगम कए बंद करब आत्मघाती होएत। निगम हरदम मुनाफा मे रहल अछि। मुदा सरकार नहि मानलक। वित्तीय निगम क बंदी क फैसला तखन लेल गेल छल, जखन निगम क 1835 करोड़ दोसर पर बकाया था। ओहि दौरान निगम क देनदारी केवल 213.84 करोड़ बचल छल। आइ इ निगम चलि पडल अछि। सबटा उपक्रम क बदहाली या बंदी क लगभग एखने पृष्ठभूमि अछि। अगर एकर इतिहास पर गौर करि त एतबा दिन भ गेल जे बहुत लोक बिसरि गेल जे पटना हाईकोर्ट क तत्कालीन मुख्य न्यायाधीश रवि स्वरूप धवन आ न्यायाधीश शशांक कुमार सिंह क खंडपीठ राजकीय लोक उपक्रम क जांच सीबीआई स करेबाक गप कहने छलाह। तखन प्रदेश मे राजद क सरकार छल। जांच नहि भेल। कारण ज्ञात नहि अछि? एकर आधिकारिक जवाब नहि भेटल। मुदा तथ्य क हिसाब स एकर एक मात्र वजह मानल गेल-लूट क जिम्मेदार नेता आ नौकरशाह कए फंसबा से बचाउल जाए। वाकई, इ उपक्रम बंद भेल नहि जबरन बंद कैल गेल छल। मौजूदा सरकार, एहि पुरान पाप क बोझ उठेबाक मे परेशान नहि अछि। सीबीआई जांच क जरूरत क क्रम मे खुद हाईकोर्ट क धारणा छल-भारी लूट कम्पनी कए दिवालिया बना देलक। मुदा एकरा लेल जिम्मेदार लोक पर कार्रवाई नहि भेल। रवि स्वरूप धवन आ शशांक कुमार सिंह क खंडपीठ क टिप्पणी लगभग सब किछु खोलि दैत अछि-कर्मचारी भूख स मरि रहल अछि। कम्पनी दिवालिया भ रहल अछि, मुदा कखनो वास्तविक दोषी क विरुद्ध दण्डात्मक कार्रवाई नहि कैल गेल। एहन प्रतीत होइत अछि जे केन्द्र, राज्य सरकार आ कम्पनी क अधिकारी जमकए लूटखसोट केलथि अछि। कोर्ट एहि उपक्रम क अद्यतन अंकेक्षण रिपोर्ट आ बोर्ड आफ डायरेक्टर्स क ब्योरा सेहो मंगने छल। मुदा नहि देल गेल। गप एहि ठाम नहि रूकल। कोर्ट लोक उद्यम ब्यूरो क तत्कालीन अध्यक्ष जीएस कंग कए सुनवाई क अवरोधक मानैत नोटिस देलक आ पूछलक जे किया ने अहां कए दंडित कैल जाए? कंग साहब मजे मे रिटायर भ गेलाह आ बिहार छोडि कए चल गेलाह। आओर बहुत गप अछि मुदा आब ओकरा गिजला स कोनो फायदा नहि। घाटा क जिम्मेदार बेफिक्र रहलाह, हुनकर कारनामा दबल रहि गेल। एहि अराजक स्थिति क ढेर कारण अछि। असल मे पूर्ववर्ती सरकार उपक्रम कए अपन राजनीतिक तुष्टि क जरिया बनेने छल। मंत्री नहि भेला पर लोक एहि ठाम सेट भ जाइत छल। मुदा उम्मीद अछि जे एक एक करि सबटा निगम एहि अन्हार गुफा स बाहर आउत आ बिहार क विकास मे अपन योगदान देत।
हालात : राजद बनाम राजग
सरकार राबड़ी सरकार 2003 मे जाहि उपक्रम कए बंद करबाक फैसला लेलथि-
1. बिहार राज्य औद्योगिक विकास विकास निगम
2. चर्मोद्योग विकास निगम
3. इलेक्ट्रोनिक्स विकास निगम
4. चीनी निगम
5. औषधि एवं रसायन विकास निगम
6. फल एवं सब्जी विकास निगम
7. कृषि उद्योग विकास निगम
8. वस्त्र निगम
9. लघु उद्योग निगम
10. हस्तकरघा एवं हस्तशिल्प
11. वन विकास निगम
12. निर्यात विकास निगम
13. निर्माण निगम
14. पुल निर्माण निगम
15. पुलिस भवन निर्माण निगम
16. जल एवं मलवाही बोर्ड
17. पंचायती राज वित्त निगम
18. फिल्म विकास व वित्त निगम (एकरा लेल पटना हाईकोर्ट मे परिसमापन याचिका दाखिल कैल गेल अछि। एकर कर्मी क वेतन आ अन्य भुगतान क बारे मे कोनो व्यवस्था नहि कैल गेल अछि।)
मौजूदा राजग सरकार एहि मे स पुलिस भवन निर्माण निगम, पुल निर्माण निगम, जल एवं मलवाही बोर्ड आ इलेक्ट्रानिक डेवलपमेंट कारपोरेशन कए पुनर्जीवित केलक। तीनटा आओर निगम (औद्योगिक विकास निगम, फिल्म विकास निगम, वन विकास निगम) कए जिंदा करबाक प्रस्ताव अछि। राजग सरकार हाईकोर्ट स चीनी निगम क किछु यूनिट कए पुनर्जीवित करबा लेल परिसमापन याचिका वापस लेलक अछि।
कारनामा पूर्ववर्त्ती सरकार क
क्रम सं. निगम क नाम वेतन बंदी क अवधि
1. कृषि उद्योग निगम मई 1993 स
2. रसायन निगम अगस्त 1993 स
3. हस्तकरघा-हस्तशिल्प निगम मई 1993 स
4. लघु उद्योग निगम अप्रैल 1993 स
5. चीनी निगम इकाई 1992 स
6. चर्मोद्योग निगम मार्च 1993 स
7. फिनिश्ड लेदर मार्च 1993 स
8. औद्योगिक निगम इकाई मे 1993 स
9. इलेक्ट्रानिक्स निगम इकाई मे 1998 स
10. वस्त्र निगम नवम्बर 1996 स
11. फिल्म निगम अगस्त 2002 स
12. फल-सब्जी निगम अगस्त 1994 स
13. बीज निगम मई 1999 स
14. मत्स्य निगम फरवरी 97 स
15. पंचायती वित्त निगम मार्च 1996 स
16. निर्माण निगम जनवरी 1992 स
17. निर्यात निगम अक्टूबर 2003 स
18. वन निगम दिसंबर 2001 स
19. सालवेंट-केमिकल लि. मार्च 1996 स
20. टैनिन एक्स्ट्रैक्ट सितंबर 1997 स
21. पथ परिवहन निगम जनवरी 1992 स
————————————————————————–
राजकीय लोक उपक्रम, असामयिक मौत क कारक अछि। एकर कर्मी क आत्महत्या क कारण बुझबा लेल मनोवैज्ञानिक विश्लेषण क जरूरत नहि अछि। इ सीधा भूख क मसला अछि। जे कर्मी जीबैत छथि, ओ लाशक भांति भ चुकल छथि। अजीब विडंबना अछि। व्यवस्था चलेनिहार बीच-बीच मे हिनका सब कए बेहतरी क आस सेहो देखा दैत छथि। मुदा ओ दिन पता नहि अहिया आउत जखन इ सब सेहो आदमी मानल जेताह ..
——————————————————————————————-
सुप्रीम कोर्ट क भुगतान संबंधी आदेश, सपरिवार भूख स मरैत कर्मी लेल जिनगीक नव आस छल। इ सब विजय जुलूस निकालने छलाह। मुदा ..! जस्टिस उदय सिन्हा कमेटी क अनुसार एक सितम्बर, 2006 तक बकाया क स्थिति छल :- नवंबर 03 तक वेतन भुगतान क लेल 200 करोड़ टका चाही ।
2003 स 2006 तक वेतन भुगतान पर 150 करोड़ खर्च होएत। सेवानिवृति लाभ वास्ते 500 करोड़ चाही।
———————————————————————————-
तस्वीर
* सुप्रीम कोर्ट क आदेश स 9 मई 2003 कए 50 करोड़ आ 13 जनवरी 2005 कए 75 करोड़ टका क भुगतान भेल।
* जनवरी 2011 तक 14टा निगम क कर्मी क कर्मी कए 11861417313 टका बकाया छल। 1621098528 क भुगतान भेल। एखनो 10240318785 टका बकाया अछि।
* 9 अगस्त 2010 कए सुप्रीम कोर्ट एहि मामला कए हाईकोर्ट कए सुपुर्द करि देलक। हाईकोर्ट क स्तर स बकाया क भुगतान क बारे मे किछु नहि भेल अछि। जिंदा लाश क मुकदमा लडि रहलाह अछि अश्विनी कुमार। ओ कहला जे एहि बारे मे हाईकोर्ट मे लोकहित याचिका दाखिल भेल। ओ खारिज भ गेल। कोर्ट क निर्देश भेल जे एहि बारे मे संबंधित लोग व्यक्तिगत स्तर पर याचिका दाखिल करथि। कुमार एहि फैसला क खिलाफ सुप्रीम कोर्ट मे एसएलपी (1026/11) दाखिल केने छथि।
* लघु उद्योग निगम क कर्मी अपन वेतन भुगतान क लेल 1997 मे पटना हाईकोर्ट गेलथि। याचिका संख्या-2737 पर लंबा सुनवाई चलल। एहि पर 26 अक्टूबर 2010 कए फैसला आयल। एहि मे वेतन भुगतान करबाक गप अछि। सरकार एकर खिलाफ 2011 मे एलपीए मे गेल। 30 मार्च 2011 कए फैसला आयल। एलपीए खारिज करि देल गेल। मुदा एखन धरि वेतन भुगतान क सुगबुगाहट नहि अछि।


text:
तीन दिनक भीतर दाखिल खारिजक काज नहि भेल शुरु त नौकरी गेल बुझू : डीएम
विनीत ठाकुर
मधुबनी । जिला पदाधिकारी शीर्षत कपिल अशोक कहला अछि जे तीन दिनक भीतर अगर दाखिल खारिजक काज शुरू नहि होयत त डाटा आपरेटर क सेवा समाप्त करबाक संगहि अंचल अधिकारी दरमाहा बन्द कएल जायत।
मंगलदिन आन लाईन दाखिल खारिज क समीक्षा क्रम मे जिलाधिकारी पओलाह जे पछिला छ मास दौरान प्राप्त 699 आवेदन मे मात्र तीन टा आवेदनक निपटारा कएल गेल छल। एहि पर ओ डाटा आपरेटर सँ स्पष्टीकरण पूछवाक निदेश दैत चेतौलन्हि जे तीन दिनक भीतर यदि दाखिल खारिज क काज शुरू नहि होयत त डाटा आपरेटर क सेवा समाप्त करबाक संग अंचल अधिकारी दरमाहा बन्द कएल जायत। एहि संबंध मे अनुमंडल पदाधिकारी आ भूमि सुधार उप समाहर्ता के सेहो स्पष्टीकरण पूछवा क निदेश देल गेल।
एहि स पूर्व जिला पदाधिकारी शीर्षत कपिल अशोक मंगल दिन रहिका प्रखंड सह अंचल कार्यालय क औचक निरीक्षण कयल गेल। पंचायत क आंगन बाड़ी केंद्र सं 58 पर मात्र 9 बच्चा क संग केंद्र सेविका विभा देवी आ सहायिका शीला देवी उपस्थित छलीह। सहायिका दस दिन सँ पेषाहार राशि नहि भेटबा क शिकायत कयलन्हि। प्रतीत होईत छल जेना कयक मास सँ बच्चा सब के पोषाहार नहि देल जा रहल छैक। ई सेविका सबहक लापरवाही बूझि एकर जांच करबा क निदेश प्रखंड विकास पदाधिकारी के दे ल गेल ताकि उचित कार्रवाई कयल जा सकय।
निरीक्षण क क्रम मे प्रखंड कार्यालय मे व्याप्त गंदगी आ गार्ड रूम क अव्यवस्था देखि जिला पदाधिकारी अप्रसन्नता जनौलन्हि। आर टी पी एस काउंटर मे सुबोध कुमार ठाकुर क राशन कार्ड लेल द्ल गेल आवेदन पर सेवा प्रदान तिथि 13- 05-17 छल परंतु अद्यतन सेवा नहि द्ल गेल छल। संबंधित सहायक सँ एहि हेतु स्पष्टीकरण पूछवा क निदेश जिला पदाधिकारी द्वारा देल गेल आ साफ सफाई क संबंध मे प्रखंड नाजिर सँ तीन दिन क भीतर स्पष्टीकरण पूछवाक निदेश देलन्हि। प्रखंड/ अंचल कार्यालय क खिड़की सबहक टूटल शीशा सब के बदलबाक निदेश कार्यपालक अभियंता, भवन प्रमंडल, मधुबनी के देल। राकेश कुमार झा. आधार केंद्र संचालक के बहुत दिन सँ अनुपस्थित रहबाक सूचना पर हुनका विरुद्ध कार्रवाई हेतु विभागीय सचिव के सूचित करबाक निदेश देल । प्रखंड कार्यालय क वरामदा पर राखल ट्राईसाईकिल सब के संबोधित प्रखंड सब के शीघ्र पठेबा हेतु प्रखंड विकास पदाधिकारी के निदेशित कयल।
जिला पदाधिकारी स्वच्छ भारत मिशनक अन्तर्गत शौचालय निर्माण, जियोट्रैगिंग, एम आई एस पर इंट्री तथा लाभुक भुगतान पर असंतोष व्यक्त कयल। प्रखंड विकास पदाधिकारीसँ एकर स्पष्टीकरण पूछवा क निदेश देस गेल। हर घर नल जल, गली नली योजनाक असंतोषजनक. प्रगति क संबंध मे समन्वयक सं स्पष्टीकरण पूछवाक आ हुनका विरुद्ध कार्रवाई हेतु प्रस्ताव देवाक निदेश जिला पदाधिकारी देलन्हि।
प्रखंड विकास पदाधिकारी के क्षेत्र भ्रमण क संग मुखिया, उप मुखिया, पंसस आ वार्ड सदस्य सबहक प्रखंड स्तरीय बैसक आयोजित करबाक निदेश जिला पदाधिकारी द्वारा देल गेल। बैसक मे निदेशक, डी आर डी ए आ जिला पंचायती राज पदाधिकारी सेहो उपस्थित रहता। एहि सबहक पश्चात जिला पदाधिकारी ककरौल दक्षिणी पंचायत क हर घर जल नल योजना क तहत कएल काज सबहक निरीक्षण कएल जाहि मे पी एच ई डी कसहायक अभियंता के जलापूर्ति हेतु गाड़ल गेल बोरिंग क गहराई मापी प्रतिवेदन पठेबाक निदेश देल। निरीक्षण क समय कुमार गौरब, सहायक समाहर्ता (प्रशिक्षु) मो. शोएब , जिला पंचायती राज पदाधिकारी, श्री ब्रजविहारी भगत, निदेशक डी आर डी ए उपस्थित छलाह।


text:
माय, मातृभूमि आ मातृभाखाक प्रति मैथिलक चेतना मउलाएल अछि कहैत कनियो ठोर नहि कंपैत अछि. एकैसम शताब्दीक दोसर दशक मे आबि चेतनाक बात करब ओहुना बइमानी सन लगैत अछि. एखन समूचा ग्लोब एक गामक रूप ल' नेने छैक. ग्लोबल होयबाक चक्कर मे चेतना चौपट भेल जा रहल छैक. जुग जे हो मुदा माय, मातृभूमि आ मातृभाखाक महत्ता रहबे करतैक. चेतना शून्य भेने 'महत्ता' कोन खत्ता मे जा खसतै से हथोरियाबय मे सेहो कएक जुग लागि जेतैक. बेसी विलम्ब भेने कप्पार पिटने किछु लाभ नहि होयत. चेतबाक समय आबि गेल छैक आ चेतना कें हरिअयबाक बेर सेहो. अभिभावक केर सूगा-नूनू, शिक्षकक मेरे को-तेरे को आ बजारक दिस-दैट बुझि गेल पीढ़ी मे अपन भाखा, क्षेत्र आ समाजक प्रति कर्त्तव्यबोध छैक. मुदा एखन जन्महि सं जे बजारक दिस-दैट सिखयबाक ट्रेंड चलल अछि, ताहि सं आगां चलि क' मायक मान, मातृभूमिक सम्मान आ मातृभाखाक आन सभ धुसरित होयत. जिज्ञासा आ नव आशाक संग किछु युवा मैथिल सं बात केनहुं त' जतबे संतोष भेल ततबे अफ़सोस.
महानगरीय जिनगी मे नीक जकां एडजस्ट क' चुकल मुकेश केर कहब छैक, 'मिथिला/मैथिली सं हमरा की? हमरा केओ कहबो ने कयलक जे हमर मातृभाषा मैथिली अछि. ओ त' जेना -जेना ज्ञान भेल, ज्ञात भेल जे मैथिली हमर मातृभाषा अछि. मैथिली मातृभाषा रहितहुं, हम अपना कें हिंदी भाषी बुझैत छलहुं. ओहुना हमरा एहि सं कोनो माने मतलब नहि अछि. हं...कतहु मैथिली-मिथिला केर जिक्र होइत छैक त' कने आकर्षित होइत छी.'
एहिना एक आओर युवक रजनीश केर कहब छैक, 'मैथिली गाम-घरक भाषा छैक. हम बेसी काल मधुबनी मे रहैत छी. हमरा घर मे सभ हिंदी बजैए. हं...घरक बाहर फेर मित्र सभ सं मैथिली मे बात करैत छी.'
कक्षा नवम केर छात्र किशोरक बात सुनि स्तब्ध भ' गेलहुं. ओ कहलक जे ओकरा संगे नन्हियेटा सं घरक लोक हिंदी मे बात करैत छैक. मुदा ओकरा मैथिली बजैत नीक लगै छैक आ ओ घर मे त' नहि मुदा अवसर भेटने मैथिली बाजय सं परहेज नहि करैत अछि.
रजनीक अनुसार महानगर मे रहितो ओ स्वाभाविक रूपें मैथिली बजैत अछि. आवश्यकते भेने आन भाषाक प्रयोग करैत अछि. मिथिला केर संस्कारे ओकरा अपन जडि सं जुडल रहबा मे सहायक होइत छैक.
उपर किछु युवा मैथिल केर बात उद्धृत अछि, जाहि सं स्पष्ट अछि जे मैथिल चेतनाक पल्लवन आ ह्रास दुनू घरे सं होइत छैक. एहू बात केर संकेत भेटल अछि जे कतहु ने कतहु मोन मे मैथिल चेतना बैसल रहैछ जे सुसुप्तावस्था मे जमकल रहैत अछि. कोनो संस्कृति केर संवाहक भाषा होइत छैक. भाषाक संरक्षण सं सांस्कृतिक संरक्षणक गारंटी भेटैत छैक. एहन बात नहि छैक जे चेतना केर क्षरण मात्र मिथिले मे भ' रहल छैक.मुदा एतेक निश्चय छैक जे मैथिल समाज चेतना शून्य नहि त' शून्यता केर स्थितिक एकदम लगीच छैक. मिथिलाक सामाजिक, सांस्कृतिक आ भाषायी चेतनाक रूप मे आजुक युवा केर भूमिका कें केंद्र क' किछु सक्रिय मैथिल युवा सं बात केर क्रम मे उत्साह सं भरि गेल छलहुं.
सामाजिक काज मे रूचि रखनिहार प्रदीप कें जखन मिथिला मे युवाक भूमिकाक विषय मे पूछल त' ओ बिहुँसि उठल फेर बाजल जे मिथिलाक युवा कें आइ बुझले नहि छैक जे मिथिला की छैक आ कतय छैक. शिक्षा केर माध्यम मैथिली हो त' स्थिति सुधरत.
स्वरोजगार मे लागल नवल केर अनुसार मिथिलाक युवा कें अपन संस्कृति आ भाषा प्रेम एहू लेल दबल रहैत अछि, जे सभ कें बुझल छैक जे गाम छोड़हि पड़त, त' किएक मोह रहत.
एहिना अनेक मैथिल युवा सं संवादक क्रम मे ज्ञात भेल जे मैथिल चेतना पर घ'रे सं चोट कयल जाइत अछि. बहुतो एहन पक्ष आ तर्क अछि जकर त्वरित समाधान संभव नहि अछि. तथापि एक आशाक इजोत देखल जे मैथिल युवा मे मिथिला/मैथिली प्रति मोह छैक. एकैसम शताब्दी मे मैथिलीक आठम अनुसूची मे दर्ज भेने सरकारी स्तर पर भने ने कोनो काज भेल हो, मुदा मैथिल केर सक्रियता बढ़ल अछि आ एहि सक्रियता मे युवा हस्तक्षेप सोन सन भविष्यक छाहीं देखबैत अछि.
आलेख: रूपेश त्योंथ
#पेटारमेसं


text:
समाज कल्याण
This section provides information related to women and child development, welfare of SC, ST, minorities, differently abled, senior citizens and other under-served communities.
-
महिला आ बाल कल्याण .
भारत सरकार कै उद्देश्य अछि कि एहन योजनाअक , नीतियक और कार्यकम्र केँ निर्माण कर केँ छै- जइए स विद्धानक/ कानुनी संशोधनोंक, मार्गदर्शनक व तालमेल केँ वास्ते महिला एवं बाल विकास केँ क्षेत्र में काज करइए रहल सरकारी औ गैर सरकारी संगठनक केँ प्रयास समर्थन भेंट सकई. ई भाग अइ स जुड़ैल अने पहलुओं पर प्रकाश डालक्ष्ए छै..
-
अनुसूचित जाति कल्याण
भारत सरकार केँ संविधान में अनूसूचित जाति (एससी) वजनजाति आ अन्य कमजोरक वर्गकॅ केँ संरक्षण आ सुरक्षाअक कइएक उपाय केँ अपनाइल गेल अइए. इ भाग जै छइए सॅँ सामाजिक समूहक के लै स्थापित राष्ट्रीय अनुसूचित जाति आ जनजाति आयोग जैना संवैधानिक निकाय संस्थाअक जानकारी दइए छइए.
-
आदिवासियक केँ सशक्तीकरण .
इ भाग देशक कुल आबादी केँ 8.14 प्रतिशत और क्षेत्रफल 15 प्रतिशत पर निवास कर वाला आदिवासियक लेल संवैधानिक प्रवाधानक केँ जानकारी दइए लेँ हुनकर विकास पर विशेष ध्यान पर बल दइए छै.
पिछड़ल वर्गक कल्याणक
भारत सरकार जै अछि सेँ अपन नागरिकक लेल हुनकरक सामाजिक आ आर्थिक स्थिति केँ आधार पर सेँ अनुसूचित जनजातिक जातिक (एसटी) अनुसूचित जातिक (एससी) आ अन्य पिछड़ल वर्गक (ओबीसी) केँ रूप मेंवर्गीकृत करइए छै. इ भाग हिनका पिछड़ल वर्गक केँ कल्याण सॅँ जुड़ल कइक तरहक प्रस्तुत करइए छै.
असंगठितक क्षेत्र
श्रम आ रोजगार मंत्रलयक ने असंगठितक क्षेत्र में कपड़ा बुनवाला, हैंडलूम के काज करवाला , माछ पालन कर वाला माछुआररक आ बीड़ी निकाला वाला जैना रोजगार शामिल करइ क ओकर कल्याण कै सुनिश्चिता केँ लेल सामाजिक सुरक्षाहक कानून 2008 में लागू कइए, गेलक्ष्ए जइए में हुनकर सुरक्षाहक सॅँ जुडल कइए पहलुहक शमिल कइल गेल अछि.
वित्तीयक समावेशनक
एकटा पीढ़ी पहिले की तुलना में आइए केँ वित्तीयक दुनिया बढ़ जटिल छै. एकर प्रभाव हमारा जीवन केँ भाग पर भेल छै. एहि क्रम में विशेष रूप सॅँ गॉँव लोकनिक उपभोक्ताओंक केँ व्यापक वित्तीय उत्पादक आ सेवाक केँ जानकारी आ हुनकर पहुंच बनवा केँ ओकरा सक्ष्म कर केँ जरूरत छै.
अल्पसंखयक कल्याणक
भारत सरकार जॅ छइए 29 जनवरी 2006 अल्पसंख्यकक सॅँ संबंधित मुद्दा के दिशा में आ बेसी ध्यान केंद्रित करइएक केँ दृष्किोण सॅँ आ अल्ससंख्यकलोकनिक लाभ देवअ के खातिर सम्रग नीति, नियोजन , समन्वय आ विनियामक ढ़ाचक आ विकास कार्यक्रमक केँ समीक्षा सुविधा के लेँ अल्पसंखयकलोकनिक मामला केँ लॅ मंत्रलय बनाइएल गेलक्ष्ए.
विकलांगलोकनिक कॅ सशक्तीकरणक
सामाजिक न्याय आ सशक्तीकरणक मंत्रलयक केँ विकलांगता विभाग , विकलांगलोकनिक केँ मजबूत बनावा केँ लॅ प्रयास करइए छइए. अइए भाग में विभाग केँ वास्ते सशक्तीकरणक केँ लेँ चलाइल जा रहल कटैकों कार्यक्रमक क जानकरी देलग् गलक्ष्ए .
भारत में बूढ़लोकनिक
सामाजिक न्याय आ अधिकारिता मंत्रलयक सामाजिक असामानता, शोषणक, भेदभाव आ अन्याय सॅ पीड़ित रहल समाजक क वर्गलोकनिक केँ एक समान व्यवहार सुनिश्चित करइए छइए. राज्य सरकारक ,स्वायत्त निकाय , गैर सरकारीक संगठनक आ कॉपोरिट जगत सेहो इ दिशा में अपन योगदान दइए छइए.
ग्रामीणलोकनिक गरीबी उन्मूलनक
ग्रामीणलोकनिक क्षेत्रक में बेसी विकास व कल्याणक केँ लेल नोडल मंत्रलयक , ग्रामीणलोकनिक विकास मंत्रलयक देश केँ समूचा विकास क रणनीति में मुख्य भूमिका निभावइए छइए.
शहरीक गरीबक-उन्मूलनक
इ भाग छइए सॅ भारतीयक राज्यक व्यवस्था केँ संघीय संरचनाक में, आवासक आ शहरी विकास स संबंधित मामलक भारत केँ संविधानक वास्ते राज्य सरकाकरक केँ सौंने गलेइल मामलक आ संविधानक (74 वें संशोधनक ) अधिनियमक शहरीक स्थानीयक निकायक के ले देल गइए अधिकारक केँ समूचा शहीरक गरीबक उन्मूलनक के ले काज के जानकरी दइत छै.
गैर सरकारीक संगठनक -स्वैच्छिक क्षेत्रक
स्वैच्छिनक क्षेत्र स जागरूकता बढ़ावा केँ ले , सामाजिक एकजुटता , सेवाक वितरण, प्रशिक्षण आ अनुसंधानक केँ अभिनव समाधानक केँ माध्यम स गरीबक कमी, भेदभाव केँ समाप्त करइए लेल एकरा खोज में महत्वपूर्ण योगदान दइए छइए. स्वैच्छिक क्षेत्रक लोगों आ सरकारक के बीच में एकटा प्रभावी गैर राजनीतिक कड़ी केँ रूप में काज करइए रहल अइए.
आपदाक प्रबंधनक
इ भाग आपदाक प्रबंधकनक पहलु स मिल क आपदा प्रबंधनक केँ पइग संस्था आ आपदाक केँ समय लोग केँ बचाव कर में पहिले जरूरी तैयरी के वास्ते जानकारी दइत अछि.
सामाजिक जागरुकताक
सामाजिक जागरुकताक केँ अंतगर्त महिलाक संश्क्तीकरणक स ल क बच्चा केँ ब्याह , भ्रूण हत्याक, जादू टोनाक, व आदमी के व्यापार आदिक समसमायिक समस्या स जुडल ओकर निदान केँ ले कैल जा रहल प्रयास केँ जानकारी दइए गेलक्ष्ए छै.
चर्चाक मंच
समाजक कल्याणक चर्चा मंच खेती स जुड़ल कतेको विषय पर अपना आपके विचार केॅ प्रस्तुत कर र्के लेल विचारक आ सूचनाक आदानक-प्रदानक केँ माकैा दइया.


text:
रामस्वामी वेंकटरमण
रामस्वामी वेंकटरमण, (रामास्वामी वेंकटरमन, रामास्वामी वेंकटरामण या रामास्वामी वेंकटरमण)(४ दिसंबर १९१०-२७ जनवरी २००९) भारत के ८अम राष्ट्रपति छल। ओ १९८७ से १९९२ तक ई पद पर रहल। राष्ट्रपति बने के पहिले ओ ४ वर्ष तक भारत के उपराष्ट्रपति रहल। मंगलवार क २७ जनवरी क लंबा बीमारी के बाद उनकर निधन भ गेल । ओ ९८ वर्ष के छल। राष्ट्रपति, उपराष्ट्रपति आर प्रधानमंत्री समेत देश भर के अनेक राजनेतासभ उनकर निधन पर शोक व्यक्त केलक। ओ २:३० बजे दिल्ली मे सेना के रिसर्च एंड रेफरल हॉस्पिटल मे अंतिम साँस लेलक। उनका मूत्राशय मे संक्रमण (यूरोसेप्सिस) क शिकायत के बाद विगत १२ जनवरी क अस्पताल मे भर्ती करावाल गेल छल। ओ साँस सम्बन्धी बीमारी से सेहो पीड़ित छल। उनकर कार्यकाल १९८७ से १९९२ तक रहल। राष्ट्रपति पद पर आसीन होए से पूर्व वेंकटरमन करीब चार साल तक देश के उपराष्ट्रपति सेहो रहल।[१]
प्रारंभिक जीवन[सम्पादन करी]
राजनीतिक जीवन[सम्पादन करी]
अंतिम समय[सम्पादन करी]
सन्दर्भ सामग्रीसभ[सम्पादन करी]


text:
हिन्द महासागर
हिन्द महासागर संसारको तेसर सबसँ पैग समुद्र छी , आ ई पृथ्वीक सतहमे उपलब्ध पानीक लगभग २०% भाग अहिमे निहित रहल अछि । उत्तरमे ई भारतीय उपमहाद्वीप सँ, पश्चिममे पूर्व अफ्रिका, पूर्वमे हिन्दचीन, सुन्दा द्वीप समूह अस्ट्रेलिया, तथा दक्षिणमे आर्कटिक महासागरसँग घेरिएने अछि । विश्वमे ई मात्र एकटा महासागर छी जेकर नाम कुनो देशक नाम अथवा, हिन्दुस्तान (भारत)कऽ नाममे रहल अछि ।
संस्कृतमे एकरा रत्नाकर अथवा रत्न उत्पन्न कर्ता कहैत अछि, जब कि प्राचिन हिन्दू ग्रन्थसभमे एकरा हिन्दू महासागर कहल गेल अछि । वैश्विक रुप परस्पर जोडिएल समुद्रसभक एक घटक हिन्द महासागरक, आन्ध्र महासागर सँग २०° पूर्वी देशान्तर जे केप एगुलस सँ जाएत अछि, आ प्रशान्त महासागरसँ १४६°५५' पूर्वी देशान्तर पृथक करैत अछि । हिन्द महासागरक उत्तरी सीमाक निर्धारण फारसक खाडीमे ३०° उत्तर अक्षांश द्वारा होएत अछि ।
अफ्रिका आ अस्ट्रेलियाक दक्षिणी बिन्दुसभमे ई महासागरक चौडाई करिब १०,००० किलोमिटर (६२०० माईल) अछि आ एकर क्षेत्रफल ७,३५,५६,००० वर्ग किलोमिटर (२,८४,००,००० वर्ग माईल) अछि जहिमे लाल सागर आ फारसक खाडी समेत रहल अछि । सागरमे जलक कुल मात्रा २९,२१,३१,००० घन किलोमिटर (७,००,८६,००० घन माईल) अनुमान अछि । मेडागास्कर जे विश्वक चौथा सबसँ पैग द्वीप छी ई हिन्द महासागरमे स्थित रहल अछि । कोमोरोस, सिचेल्स, माल्दिभ्स, मरिशस, श्रीलंका आ इण्डोनेशियाक द्वीपसमूह जे ई महासागरक पूर्वी सीमाक निर्धारण करैत अछि ई एहि महासागरक क्षेत्र भितर परैत अछि ।


text:
पटना। बिहार सरकारक कहब अछि जे केन्द्र सडक बनेबा लेल मदद करए या नहि करए सडक बनि कए रहत। सरकार एहि लेल पब्लिक प्राइवेट पार्टनरशिप मोड मे सड़क निर्माण क लेल मुख्यमंत्री अवशेष सड़क योजना क प्रारूप तैयार केलक अछि। आब इ वैकल्पिक योजना मुख्य सचिव क अधीन उच्च स्तरीय प्राधिकार समिति मे विचाराधीन अछि। केन्द्र क उपेक्षा क कारण राज्य सरकार क ग्रामीण कार्य विभाग राज्य क सड़क पीपीपी मोड मे बनेबा लेल लगभग तैयार अछि। एकर रोड मैप सेहो बनि चुकल अछि। राज्य मे एक लाख 5 हजार किमी सड़क अछि, जाहि मे 17 हजार किमी मे नेशनल हाइवे, स्टेट हाइवे आ मेजर डिस्ट्रिक्ट रोड अछि, जेकरा पथ निर्माण विभाग देखैत अछि। बचल 88 हजार 330 किमी सड़क क निर्माण आ रखरखाव क जिम्मेदारी ग्रामीण कार्य विभाग क अछि। एहि मे 38 हजार किमी सड़क क निर्माण प्रधानमंत्री ग्राम सड़क योजना क तहत भ रहल अछि। राज्य क 16 हजार 500 किमी सड़क एहि योजना मे लेल जेबाक सबटा मानदंड पूरा करैत अछि। 12 हजार किमी सड़क क निर्माण राज्य सरकार अपन संसाधन स करि रहल अछि। ग्रामीण कार्य विभाग क मंत्री भीम सिंह क कहब अछि जे 16,500 कि.मी. सड़क जे प्रधानमंत्री ग्राम सड़क योजना मे शामिल करबाक शर्त पूरा करैत अछि, ओकरा केन्द्र स मंजूरी नहि भेट रहल अछि। राज्य सरकार 4000 कि.मी. सड़क एहि योजना मे शामिल करबा लेल केन्द्र कए आवेदन सेहो देल गेल, जेकरा लेल डिटेल प्रोजेक्ट रिपोर्ट क खर्च सेहो ओकरे देबाक अछि।
विभागीय जानकारी क अनुसार राज्य मे 21 हजार 500 कि.मी. सड़क एहन अछि जेे कोनो योजना स आच्छादित नहि अछि। जाहि मे स 10 हजार अति महत्व क अछि। प्रधानमंत्री ग्राम सड़क योजना क तहत बन रहल 38 हजार किमी सड़क क लेल सेहो पर्याप्त राशि उपलब्ध नहि अछि।
ज्ञात हुए जे पिछला ग्रामीण विकास मंत्री सीपी जोशी जाइत जाइत अपन राज्य लेल एक मुश्त हजारों करोड क आवंटन करि गेलाह, मुदा बिहार कए उचित हक देबा लेल राजी नहि भेलाह। आब विलास राव देशमुख स उम्मीद अछि मुदा हुनकर व्यवहार सेहो बिहार लेल नीक नहि रहल अछि। जाहि स इ उम्मीद करब जे ओ एकरा मंजूर करताह कठिन बुझाइत अछि।
विभाग क मानि त राज्य मे सड़क निर्माण क पूरा मसला केन्द्र स खींचतान क बीच लटकि गेल अछि। बिहार संप्रग सरकार क राजनीतिक नाइंसाफी क निशाना पर अछि। एहन सूरत मे मुख्यमंत्री क निर्देश पर एकटा वैकल्पिक योजना तैयार कैल गेल अछि आब देखबाक चाही जे इ योजना स बिहार मे केतबा सडक बनैत अछि।
निजी भागीदारी स बनत बिहार मे सड़क
पटना। बिहार सरकारक कहब अछि जे केन्द्र सडक बनेबा लेल मदद करए या नहि करए सडक बनि कए रहत। सरकार एहि लेल पब्लिक प्राइवेट पार्टनरशिप मोड मे सड़क निर्माण क लेल मुख्यमंत्री अवशेष सड़क योजना क प्रारूप तैयार केलक अछि। आब इ वैकल्पिक योजना मुख्य सचिव क अधीन उच्च स्तरीय प्राधिकार समिति मे विचाराधीन अछि। केन्द्र क उपेक्षा क कारण राज्य सरकार क ग्रामीण कार्य विभाग राज्य क सड़क पीपीपी मोड मे बनेबा लेल लगभग तैयार अछि। एकर रोड मैप सेहो बनि चुकल अछि। राज्य मे एक लाख 5 हजार किमी सड़क अछि, जाहि मे 17 हजार किमी मे नेशनल हाइवे, स्टेट हाइवे आ मेजर डिस्ट्रिक्ट रोड अछि, जेकरा पथ निर्माण विभाग देखैत अछि। बचल 88 हजार 330 किमी सड़क क निर्माण आ रखरखाव क जिम्मेदारी ग्रामीण कार्य विभाग क अछि। एहि मे 38 हजार किमी सड़क क निर्माण प्रधानमंत्री ग्राम सड़क योजना क तहत भ रहल अछि। राज्य क 16 हजार 500 किमी सड़क एहि योजना मे लेल जेबाक सबटा मानदंड पूरा करैत अछि। 12 हजार किमी सड़क क निर्माण राज्य सरकार अपन संसाधन स करि रहल अछि। ग्रामीण कार्य विभाग क मंत्री भीम सिंह क कहब अछि जे 16,500 कि.मी. सड़क जे प्रधानमंत्री ग्राम सड़क योजना मे शामिल करबाक शर्त पूरा करैत अछि, ओकरा केन्द्र स मंजूरी नहि भेट रहल अछि। राज्य सरकार 4000 कि.मी. सड़क एहि योजना मे शामिल करबा लेल केन्द्र कए आवेदन सेहो देल गेल, जेकरा लेल डिटेल प्रोजेक्ट रिपोर्ट क खर्च सेहो ओकरे देबाक अछि।